VinAvisen - Nyheder for uge 43, 1999\nVinAvisen uge 40 VinAvisen uge 41 VinAvisen uge 42\nom høsten 1999\nDen ene af VinAvisens to redaktører (Flemming) er vendt hjem fra en mange ugers vinrejse, der strakte sig fra Spanien over Frankrig og helt ned til den italienske støvlehæl. Sådan en tur har han taget hvert år i de sidste 25 år.\n- Det er svært ikke at gøre sig nogle nostalgiske tanker om dengang og udviklingen sidenhen, siger Flemming. - Men detteher er Internet. Det skal være nyheder og tanker om fremtiden.\nVejret drillede dem alle sammen, men de, der er omhyggelige, vil få en årgang over gennemsnittet. Kvantiteten vil ligge lidt under gennemsnittet.\n* Rioja kan ikke følge med efterspørgslen, og bodegaerne vil ikke få afviklet deres mange bestillinger i denne omgang. Vi skal regne med, at der går endnu et år med rationering og prisstigninger.\nFlere bodegaer forlanger, at importørerne skal aftage en vis del hvid og rosada for også at få det røde. Jeg ved ikke, hvor smart det er.\nMen vi kan da glæde os over, at det stadig er muligt at finde de fremragende 1994- og 1995-årgange.\n1996 er næsten lige så god. Køb også den, selv om den er lidt for dyr.\n* Navarra synes ingen at kunne stoppe. På det danske marked er der en fremgang på 3% i modsætning til Rioja, som er faldet mere end 25%.\nKvaliteterne bliver bedre år for år, og hvis jeg fik til opgave at plante nogle druer et eller andet sted i verden, ville det blive i den nordlige del af Navarra-regionen - i Ribera Alta og Baja de Montana. Cabernet Sauvignon og Merlot kan ikke få bedre betingelser.\n* Ribera del Duero. Jeg er forundret over de priser, vinbønderne i Ribera del Duero tillader sig at forlange. Det kan da godt være, at der i dag er nogle, som vil købe druerne til den pris, men vil forbrugerne betale flere hundrede kroner, når vinen til sin tid er klar? Jeg vil ikke. Jeg vil finde noget, der er lige så godt i Toro, Campo de Borja, Carinena eller andre superområder, som ikke har forstået at råbe så meget op.\n* Bordeaux. Her havde jeg en underlig fornemmelse af, at man kun havde én tanke i hovedet: Der skulle så meget i gryden som overhovedet muligt.\nNogle lagde slet ikke skjul på, at det var sådan. - Folk vil jo ha' 1999-årgangen ligegyldigt, hvordan den blive, sagde flere.\nDe vinebønder, som Parker giver points, vil nok passe lidt på, men alle de andre skal vi checke nøje, når de kommer på markedet. For stort udbytte per hektar vil vande karakteren noget ud. Regnen drillede de fleste, og høsten vil under alle omstændigheder blive meget varieret.\n* Bourgogne fik høstet færdig inden regnen. Næsten da. Nogle var begejstret, andre behersket glade. Det var ikke et af de år, hvor man kom let til det. Det var bydende nødvendigt med et lavt udbytte og en grundig sortering, før druerne blev rippet og sendt til gæring.\nJeg smagte mange af de vine, som er til at få fat i nu, og her må vi glæde os over 1995, 1996 og 1997, som generelt er meget vellykkede.\n1996 har en kontant syre, som ingen rigtigt kan forklare, men samtidig også så meget stof, at det er vinen, der skal lægges til side til gode dage i det nye årtusinde.\n* Beaujolais. Her var man uden tvivl meget tilfredse - dette blev fortalt mig midt i en mini-tornado, der ramte Villefrance og omegn den sidste søndag i september. På en time var veje og lavtliggende marker oversvømmede. Men druerne var høstet, så ingen gad bekymre sig. Jamen, vi kan jo snart smage på sagerne - der er kun nogle få uger til, at den unge vin frigives ...\n* Rhônedalen oplevede en kvalitet, der lå godt over gennemsnittet. Vinbønderne var meget bevidste om, at der er positiv fokus på deres vine, og selv om de er fristet til at sætte prisen op, vil de holde den lige præcis der, hvor kunderne brokker sig lidt, men bliver.\nDe bedste af Rhône-vinene er blevet dyre som Bourgogne. Men er også supergode. Med undtagelse af Côte Rotie, som var bedre i gamle dage, hvor man tilføjede en god portion af hvidvinsdruen Viognier sammen med Syrah fra gamle vinstokke, og hvor man ikke drømte om at genere smagen med lagring på små, nye egetræsfade. Nu er Côte Rotie bare en kraftig vin som så mange andre.\n* Côtes du Luberon: Den bedste rosevin, jeg smagte på min tur rundt, var hverken fra Tavel eller Lirac, men fra Côtes du Luberon. Det var en fadlagret Pinot Noir fra Val Joanis i 1997-udgaven.\n* Provence fik høsten trukket ud over mange uger på grund af utidig regn. Man skal ikke forvente mirakler herfra.\n* Emilia-Romagna. Jeg kan fortælle, at årgang 1999 bliver fremragende for Lambrusco - i hvert fald den, der koges ind til balsamico-eddike.\nDenne berømte vineddike, som kokke fra hele verden tigger om at få lov til at købe, er en specialitet.\nI Modena så jeg Lambrusco-druerne blive plukket, presset og sat til kogning i 200 liter gryder. Herfra skal mosten så på små fade og passes og plejes i mindst tolv år, før eddiken har en konsistens, som de bedste producenter vil være bekendt. Prisen for 10 cl er 450 kr.\n* Toscana. Her havde man svært ved at blive enige, om høsten var god eller skidt. Det var mest naboerne, der var blevet generet af regnen. De, som havde beskåret, så druerne ikke sad dækket af løv, havde fine, ensmodne klaser med et godt sukkerindhold.\nVinen vil også her blive af en meget varieret kvalitet. De fleste er stadig euforiske over det, de lavede i 1997. Standard-vinene er meget gode, men ikke til eufori. Det bedste er lagt til side til riserva og special cuvée'er.\nJeg smagte Sòdole fra Strozzi og må sige, at jeg er blevet overbevist om det store i 1997. Det er en fantastisk vin, som vil dukke op i Irma i løbet af en månedstid.\n* Umbriens vinbønder udviste stor tilfredshed. Opmærksomheden er taget lidt væk fra markerne omkring Orvieto-klippen, og fokus er sat på dalen mellem Torgiano og Montefalco.\nDet var den nyligt afdøde Lungarotti, som satte tingene i gang, men mange andre har set mulighederne. Det synes at være en dal, vi skal hører meget mere til. De klassiske franske druer gør sig flot, men de lokale med Sagrantino-druen i spidsen vil virkelig skabe opmærksomhed.\n* Puglia. Til sidst ned i den italienske støvlehæl. Det var spændende. En lille vin-revolution er på vej hernedefra. De har i mange hundrede år været vant til at lave vin til Europas blandingskar, men er nu begyndt at ville selv. Som én sagde: - Vi er trætte af at levere vin til Amarone og ikke få noget for det!\nJeg må sige, at man her får smæk for pengene. Ofte er det 14% vine, sorte, saftige, med hindbærsødme og stor fylde i tørheden. Vi skal til at lære navne som Negroamaro, Malvasia Nera, Primitivo og Aglianico. Vinbønderne dernede skal overhovedet ikke drømme om at indføre internationale druesorter. Dem, de har, er fremragende, og dygtige mennesker kan styre dem på plads, så ingen er i tvivl om storheden. Som for eksempel på Accademia dei Racemi, hvor nogle entusiatiske mennesker er ude og udvælge det bedste fra de bønder, som ellers kun leverer til kooperativerne. De har fået øjeblikkelig succes, og mange andre følger hurtigt efter.\nHøsten 1999 var man mindre tilfreds med. Der var kommet for megen regn og på de forkerte tidspunkter. Men det vil vi ikke opdage. Det, som ikke er godt nok, forsvinder i det store blandingskar. Det bedste kæles der for, og det tilbydes os til priser, der ligger langt under, hvad det er værd.\nOpus One fejrer 20 års fødselsdag\nTænk, at det allerede er tyve år siden, at Mouton og Mondavi skabte kultvinen Opus One. Men det er det altså. I fredags fejrede baronesse Philippine de Rothschild fra Château Mouton Rothschild og Californiens Robert Mondavi fødselsdagen ved en fest med 230 gæster.\nBlandt gæsterne var Ron Kuhn, der ved den sidste Napa-vinauktion købte en flaske af samtlige årgange for 160.000 dollars - dvs. 56.000 dkr. flasken. Ak ja, vi drak den da bare dengang for snart mange år siden ...\nDen 14. november gentager Philippine og Bob fødselsdagen i London.\nVDQS fejer 50 års fødselsdag\nI denne uge fejrer den franske appellation VDQS sin 50 års fødselsdag.\nVDQS betyder vins délimités de qualité supérieure - altså "vine af øvre kvalitet fra et afgrænset område". Det er et kvalitets-trin for de lidt jævnere vine - under appellation contrôlée, men over landvine (vins de pays).\nVDQS-vinene er dog en døende race. I dag kommer vinene kun fra 9000 hektar vinmarker og cirka 3000 vinbønder.\nMange tidligere VDQS-områder er i løbet af de 50 år blevet ophøjet til AOC - appellation d'origine contrôlée.\nVi mindes Joseph Janoueix\nI tirsdags døde en af Bordeauxs store vinpersonligheder, Joseph Janoueix, i en alder af 96 og efter at have høstet sin 69. årgang på Château Haut Sarpe i Saint-Émilion. Han var ikke kun ejer af flere slotte, men skabte også det store handelshus i Libourne, der bærer hans navn.\nTermoflasken, der holder vinen kølig\nFor et par uger siden skrev vi om den nye italienske termo-vinflaske Glaxa, der holder vinen kølig måltidet igennem.\nNu har vi fået fat på den - den importeres faktisk til Danmark. Den virker som en moderne termorude med luft mellem to lag glas, og dens effektivitet er nem at eftervise:\nTag to flasker med vin, den ene i en almindelig flaske, den anden i en termoflaske. Køl flaskerne ned i køleskabet. Tag dem ud ved en rumtemperatur på fx 22 grader.\nEfter en time er temperaturen på vinen i den almindelige flaske steget cirka 6 grader, mens den i termoflasken kun er steget 2 grader. Og efter to timer er stigningerne henholdsvis 12 og 7 grader.\nVine i Glaxa-flasker fra det italienske vinhus Librandi importeres af Viniberia (tlf.: 38 86 26 46).\nDen ugentlige vinquiz\nNu holder vi en pause i den ugentlige vinquiz. Svaret på sidste uges spørgmål lyder: B. "Den stenede vinmark". De fem vindere får tilsendt deres proptrækker.\nHver uge bringer vi et billede hentet fra vinens verden. Klik her,eller klik på det lille billede for at se denne uges billede i stor størrelse.\nI dagbladet Børsen har Ole Troelsø skrevet en artikel om Hans Kristian Jørgensen, der sammen med sin kone, Carrie, forlod et direktørjob i United Plantations i Malaysia og købte en vingård i det sydlige Portugal.\nI samarbejde med den kendte australske ønolog Richard Smart har ægteparret tilplantet 35 ha vinmarker med tre lokale druesorter: Aragonez, Trincadiera og Periquita.\nVinene, der fremstilles i cirka 150.000 eksemplarer, har siden fået både medaljer og en lang række rosende omtaler i den internationale vinpresse. De importeres til mange lande, og i Danmark er det Lars Bjørn (tlf.: 39 64 30 00), der har dem. Rødvinen Cortes de Cima koster 99 kr. og dens "lillebror" Chaminé 89 kr.\nDyre dråber på tilbud\nFra og med i dag, mandag den 25. oktober, er der vinfestival i de tolv OBS!-varehuse i Nørre Sundby, Randers, Holstebro, Viby J., Herning, Horsens, Esbjerg, Odense, Slagelse, Taastrup, Hillerød og Helsingør. Og det indebærer, at der er gode flasker til menneskevenlige priser.\nI denne uge sælges blandt andet Château Léoville Barton 1996, 2.cru Saint-Julien, til 4495 kr. for 12 flasker - det er 374,58 kr. pr. flaske; Château Tour Carnet 1997, 4.cru Haut-Médoc til 139 kr., Château Haut-Batailly 1995, 5.cru Pauillac til 249 kr. og Carruades de Lafite 1997, Pauillac (2. vinen fra Château Lafite Rothschild) til 219 kr.\nVinfestivalen fortsætter med nye topvine i næste uge.\n46 vintage-ports 1997\nI sidste uge nævnte vi, at en række portvinshuse har deklareret 1997 som et vintage-år. En af vore trofaste læsere har fortalt os, at det gælder flere huse end disse, og det har han ret i.\nI næste uge bringer vi den fuldstændige liste over i alt 46 vintage-ports 1997.\nNu hæver vi niveauet\nDagbladet Information meddeler, at ugebladet Alt for damerne har bragt en annonce for en kalvefond, vedlagt en lidt ulækker foliepose med en smagsprøve på bouillonen.\nInformation vil gerne løfte niveauet en anelse og har derfor bedst sit trykkeri om at væde debatsiderne - og kun dem - i dagens avis med hvid bourgogne årgang 94. Læserne skal så blot lægge debatsiderne i køleskabet en times tid og derefter vride dem over et tomt hvidvinsglas.\nVinAvisen beklager, at vi desværre ikke kan dyppe hele vores nyhedsbrev i ædel bourgogne ... :-)\nMontGras Quarto, Colchagua Valley, Chile 1998\n120 kr. for 2 flasker, Bilka\nPå etiketten til denne muskuløse chilener viser fire farvede felter forholdet mellem de fire druesorter, som ønologen Hernan Gras har benyttet efter god Bordeaux-tradition: Cabernet Sauvignon (rød), Merlot (blå), Carménère (grøn) og Malbec (violet). Og resultatet af det meget bevidste valg af druer er blevet en dybrød og frugtagtig vin med blød garvesyre, lidt i retning af en god bordeaux. Før vinlus-epidemien i 1800-tallet blev Carménère brugt i Bordeaux. I dag er der kun 10 hektar med denne drue i Frankrig. Men Chile har taget den til sig.\nDuc de Mayreuil, Gigondas, Frankrig 1997\n89,95 kr., Det Franske Vinlager, tlf.: 43 50 04 00\nVi plaskede denne vin over i en karaffel en time før smagningen, og det har sikkert gjort den endnu mere blød, afrundet og lækker. Det er en virkelig dejlig vin med god frugt, en let sødme, tilpas syre og en krydret smag, lidt i retning af lakrids. Den kommer fra det lille Rhône-område Gigondas, der i 1971 fik egen appellation. Vinen kan drikkes nu, men kan også gemmes i endnu nogle år.\nChâteau Lassegue, Saint-Émilion Grand Cru, Frankrig 1995\n132,50 kr., Bordeaux Direct, tlf.: 43 52 79 13\nEn vellavet og velsmagende vin, typisk Saint-Émilion-karakter med god frugt og et lille bid i garvesyren. Den kan drikkes nu og er en nydelse, fx til stegt kød og vildt, men den kan også udmærket ligge to-tre år endnu. Slottet er fra 1671 og lige siden været i samme families eje. Det er det næstældste familieejede slot i Saint-Émilion.\nChâteau de Cathalogne, Bordeaux, Frankrig 1998\n275 kr. for 6 flasker, Det Franske Vinlager, tlf.: 43 50 04 00\nEn god og fyldig rød bordeaux - og til stykprisen 45,85 kr. (ved 6 flasker) en virkelig god hverdagsvin, når man godt kan lide bordeaux. Slottet ligger i det store trekantede område, Entre-deux-Mers, mellem floderne Garonne og Dordogne.\nLes Grandes Serres, Côtes du Rhône, Frankrig 1997\n44,95 kr., (110 kr. for 3 flasker), Det Franske Vinlager, tlf.: 43 50 04 00\nEn glimrende rødvin, der tegner et godt billede af kvaliteten i den almindelige Rhône-vin. Den er fyldig og frugtagtig med en god og ren smag, lidt efter jordbær, og med en frisk og mundrensende syre.\nUndurraga Reserva, Carménère, Colchagua Valley, Chile 1998\n120 kr. for 2 flasker, Føtex\nFed og lækker rødvin med en ren og kraftig solbærduft. Den vil være glimrende til mad, men den er også - ret usædvanligt for en rødvin - egnet til at "stå alene". Altså være en hyggevin, som man nyder uden mad i gode venners selskab. Vinen er lavet på den ret ukendte drue Carménère.\nChâteau Fleur du Roc, Saint-Émilion Grand Cru, Frankrig 1996\n79,95 kr., Det Franske Vinlager, tlf.: 43 50 04 00\nFlot og typisk rødvin fra Saint-Émilion, allerede udviklet og over puberteten. Den har en god og tiltalende duft og en blød varm smag med en lille snert af mandel. Bestemt pengene værd.\nChâteau Haut-Châtain, Lalande-de-Pomerol, Frankrig 1996\n84,50 kr., Bordeaux Direct, tlf.: 43 52 79 13\nEn lækker rødvin, der fylder munden med frugt og sødme. Alle i VinAvisens smagepanel var enige om, at dette er en dejlig vin. Den kan drikkes nu, men kan også gemmes et år eller to. Hos importøren i Taastrup vil man kunne smage vinen, før man køber den.\nDomaine le Colombier, Les Grandes Serres, Vacqueyras, Frankrig 1998\n100 kr. for 2 flasker, Det Franske Vinlager, tlf.: 43 50 04 00\nEn dybrød vin med en flot duft og en blød og frugtagtig smag lidt i retning af kirsebær og blomme, måske også lidt abrikos. Absolut pengene værd.\nDuca Sanfelice Riserva, Librandi, Cirò, Italien 1995\n76 kr.,Viniberia, tlf.: 38 86 26 46\nModen rødvin med en let krydret bærduft og smag af rønnebær og svedske. Faktisk en lækker vin, flot og afrundet, med en let sødme og en lille smule mundrensende garvesyre.\nProsecco, Villa Sandi, Prosecco di Valdobbiadene, Italien\n70 kr.,Viniberia, tlf.: 38 86 26 46\nMousserende hvidvin på Prosecco-druen. Bag på flasken står der, at det er en "vino spumante extra dry", men så "dry" er den nu heller ikke. Druen giver den den let og meget behagelig sødme. Faktisk er det en dejlig boblevin. Yderligere er vinen tappet på den nye Glaxa-flaske med termovæggen, så den holder sig kølig i lang tid.\n* Empreinte du Temps, Domaine Ferrer Ribière, Carignan, Vin de Pays Catalan, Frankrig 1998, rødvin til 64 kr. fra Vinmonopolet (tlf.: 87 20 08 88).\n* Montana, Cabernet Sauvignon / Merlot, Marlborough, New Zealand 1996, rødvin til 63 kr. fra DZ Wine (tlf.: 38 11 44 33).\n* Bodegas Berbera, Rioja Reserva, Spanien 1994, rødvin til 85 kr. fra Skjold Burne.\n* Viña Alcorta, Rioja Reserva, Spanien 1994, rødvin til 89,75 kr. fra Vinstokken.\n* Baron de Lay, Rioja Reserva, Spanien 1995, rødvin til 120 kr. for 2 flasker i Bilka.\n* Castillo de Maluenda, Garnacha Selección, Calatayud, Spanien 1998, rødvin til 39,95 kr. fra Philipson Wine (tlf.: 45 76 68 88).\n* Torrenova, Rosso di Sicilia IGT, Italien 1996, rødvin til 90 kr. for 2 flasker i Bilka.\n* Jean-Luc Colombo, Côtes du Rhône, Frankrig 1997, rødvin til 78,50 kr. fra Østjysk Vinforsyning (tlf.: 86 98 84 00).\nPenge & Privatøkonomi (ved Søren Søndergaard og Ole Høy Hansen):\n* Texas Cabernet Sauvignon, Sainte Geneviève Ranch, Priprieties Reserve, Escondido Valley, Texas, USA, rødvin til 55 kr. hos Irma.\n* Bodega Jacques y Francois Lurton, Cabernet Sauvignon, Mendoza, Argentina 1997, rødvin til 50 kr. fra Philipson Wine (tlf.: 45 76 68 88).\n* Finca Gambellón, Tempranillo / Monastrel, Jumilla, Spanien 1997, rødvin til 47 kr. hos Gobi (tlf.: 36 13 00 60).\n* 21 Years Springbank Single Malt, Cambeltown, whisky til 790 kr. fra Knud Jørgensen / Kjær & Sommerfeldt (tlf.: 70 15 65 00).\n* Les Couversets, Côtes de Provence, Frankrig 1998, rødvin til 41,50 kr. fra Bergman Vinimport (tlf.: 48 28 00 35).\n* Domaine Ferre Ribière, Vin de Pays Catalan, Frankrig 1998, rødvin til 49 kr. fra Vinmonopolet (tlf.: 87 20 08 88).\n* Château Odé d'Aydie, Pierre Laplace, Madiran, Frankrig 1996, rødvin til 75 kr. fra Vinmonopolet (tlf.: 87 20 08 88).\n* Aramis, Vin de Pays de Gascogne, Frankrig 1998, rødvin til 42,50 kr. Vinmonopolet (tlf.: 87 20 08 88).


Om abstinenser - Tjeles blog om alkoholmisbrug\nPubliceret den 09/06/16 0 Kommentarer\nDer findes stadig den slags dage, hvor jeg virkelig har lyst til at drikke mig i hegnet. Og forsvinde for verden og alle dens fortrædeligheder og bare gemme mig i mig selv. Eller til at sidde på en hyggelig fortovscafé og drikke det iskolde glas hvidvin, der er superhyggeligt, mens det varer, men en katastrofe bagefter, fordi jeg ikke bare kan drikke et glas.\nEr det provokerende at skrive sådan i dette forum? I givet fald står det helt for min egen regning. Og er bare en indledning til, hvorfor jeg altid vælger IKKE at gøre det.\nUdover de rent psykiske, menneskelige og måske økonomiske konsekvenser af at tage det—for mig—forkerte valg i forhold til alkohol, så er de fysiske eftervirkninger af alkohol faktisk en af mine altovervejende grunde til at lade helt være med at røre det.\nJeg har haft min andel af abstinenser\nJeg har taget min, fuldstændigt berettigede, kolossale portion abstinenser, og jeg har valgt, at jeg aldrig, aldrig vil have det sådan igen.\nMit drukmønster var gennem mange år præget af en underlig, indre retfærdighed, som basalt vel kom af, at jeg overbeviste mig selv om, at ville jeg nyde, måtte jeg også lide for det. Først de sidste få måneder, da den ultimative selvdestruktion satte ind, drak jeg om morgenen, ellers så jeg mine såkaldte tømmermænd som en yderst retfærdig følge af, at jeg uforvarende var kommet at drikke lidt for meget. Så kunne jeg lære det, kunne jeg! (Besynderligt nok lykkedes det så aldrig!).\nOg det var et helvede. Hovedpine, der langt oversteg Panodilgrænsen, rystelser og total mangel på fokusering med øjnene. Svimmelheden, eller følelsen af konstant at gå rundt i en osteklokke, var næsten det værste. Jeg eksisterede i min egen lille verden derinde, og alt det udenfor var egentlig kun til besvær. Jeg var i verden, men tog ikke del i den. Der var også de natlige svedbade, den evige snurren i fingrene—og fremfor alt selvmedlidenheden. Det kræver en stor portion selvmedlidenhed at overleve en form for permanent influenzatilstand tilsat osteklokke og – ikke at forglemme!- dårlig samvittighed.\nJeg kan stadig huske, hvordan fliserne på min arbejdsplads kunne skifte kontur efter mine tømmermænds styrke. Og hvordan det var sikrest at krybe ned af de alenlange gange langs med væggene, fordi midtergangsspadsering var direkte angstfremkaldende. At jeg måtte opgive at skrive på tavlen, fordi mine såkaldte bogstaver i bedste fald lignende en dårlig efterligning af kinesiske skrifttegn, og jeg i øvrigt var ved at besvime bare ved tanken om kridt. Hvordan det var et mareridt og no-go at trykke koden til Dankortet i supermarkedet, fordi kroppen og fingrene konstant var i bevægelse og ligesom havde helt deres eget, uforudsigelige liv. Så der skulle først hentes penge i automaten, og evt. byttepenge blev aldrig lagt i pungen, fordi det var et uladsiggørligt at lyne den op og i.\nMen allermest, at andre mennesker blev en belastning. Det var faktisk rarest, at de ikke eksisterede eller blandede sig i mine cirkler. Jeg havde noget, der lignende et helt katalog af fortrædeligheder, jeg var kommet ud for—blot for overbevisende at kunne forklare, hvorfor jeg havde det så dårligt og helst ville passe mig selv. Helt konkret kræver det faktisk også en rimelig portion fantasi gentagne gange at forklare, hvorfor der er så meget, man ikke kan, når ordet ”abstinenser” ret beset er det eneste, man ikke kan bruge.\nMit liv var styret af Plan B, C og D. Jeg ville så umådeligt gerne holde mig til A og gøre det, der oprindeligt var intentionen, men her satte fysikken grænser. Så på den måde blev de fysiske begrænsninger også en direkte kilde til en psykisk stressfaktor.\nAbstinenser – en loose/loose situation!\nSå jeg har valgt, at jeg aldrig vil have abstinenser mere. Rent matematisk er det også en loose/loose situation. Hvis jeg bruger 2 timer på at drikke mig i hegnet, vil jeg, som minimum, have fysiske abstinenser 8-10 timer og psykiske et par måneder. Det giver ligesom ikke ret meget mening. Nu er det jo ikke netop den slags logik, vi alkoholikere er kendt for. Men det kan det blive\nSå selv om jeg stadig ind imellem kan have lyst til at drikke mig i hegnet eller drikke det der dødsensfarlige, iskolde glas hvidvin, så har jeg valgt at lade være. Jeg gider ikke have abstinenser. Måske kan jeg ikke gøre FOR, at jeg er alkoholiker, men jeg kan vælge at gøre noget VED det!


Baby & Børnemesse.dk - Home\nForældrevenligt børneunivers med alt samlet under ét tag\nBaby og Børne Messen slår porten op til en verden af oplevelser, underholdning, shopping, viden og inspiration. Et komplet univers om børn – skabt til børn og deres forældre. Messen er perfekt til en familieudflugt, hvor alles ønsker bliver opfyldt under samme tag. Det er et sted, børnene også ville vælge, hvis de fik lov til helt selv at bestemme.\nIndblik og input, der kan bruges\nDe fleste forældre er altid sultne efter ny viden og erfaringer fra andre. På Baby og Børne Messen kan I derfor møde en række fagfolk og eksperter, der leverer spændende indlæg og foredrag. Temaerne strækker sig fra de evigt aktuelle til nye problemstillinger, som forældre står over for i deres dagligdag. Messen er især målrettet til forældre til 0-6 årige, gravide, samt alle der har børn på tegnebrættet. Kommende forældre sætter stor pris på gode råd og input, der kan hentes frem, når babyen ankommer.\nAlt til barn og den nye baby\nBaby og Børne Messen har inviteret et bredt udvalg af udstillere, der præsenterer de seneste kvalitetsprodukter inden for beklædning, leg og udstyr til barn og baby. Her kan I få hjælp, råd og vejledning til at finde rundt i junglen af autostole, lifte, badekar, bleer og babymad.\nShopping scoops og messetilbud\nI finder alt det nødvendige og naturligvis også det sjove. F.eks. finder I et kæmpe udvalg af trendy og lækkert børnetøj, samt sko med høj ”cute-factor”. Dette er en sand shopping-himmel for forældre. Vi må lige advare: Der vil være ting, som virkelig er svære at modstå. Efter et besøg på Baby og Børne Messen tager de besøgende hjem med et par gode messetilbud i tasken, et nyt lager af viden og inspiration samt nogle dejlig trætte børn.\nBaby og Børne messen


October 24, 2016 Rich Snippets, SEO, Google Search, Schema.org, produktanmeldelser, søgeresultater, destinationsside\nDestinationssider har vist sig at være et virkelig godt redskab til at drive og konvertere trafik. 78% af virksomheder er ikke tilfredse med deres konverteringsrater, så et relevant spørgsmål er: Fungerer dine destinationssider lige så godt, som de burde?\nOctober 5, 2016 Customer Success, træning, opsætning, automatiser indsamling, webinar\nSådan hjælper Trustpilot dig med at vurdere troværdigheden af søgeresultaterne på Google\nAugust 18, 2016 Troværdighed, Google Seller Ratings, Trustpilot virksomhedsprofil, søgeresultat, SEO\nTakket være Trustpilots autoritet som en online platform for anmeldelser, skal du ikke længere bekymre dig om at finde ud af, hvordan en virksomheds omdømme er, når du søger på Google.\nAugust 4, 2016 produktanmeldelser, social proof, SEO TrustBox, marketingmateriale, TrustScore\nVi giver dig her nogle af de mest innovative måder, du kan bruge Trustpilot på. Gør din kundeservice bedre og boost dit salg i dag.\nJuly 26, 2016 SEO TrustBox, SEO, produktanmeldelser, social proof, Rich Snippets\nHjælp dine kunder med at finde dine produkter, opnå dine SEO-mål og slå konkurrenterne på organiske og betalte søgninger.\nBoost din webshop i BigCommerce med Trustpilot Reviews App\nJuly 4, 2016 BigCommerce, trustpilot app, Trustpilot, Webshop, kundeanmeldelser, brugeranmeldelser, produktanmeldelser\nMed Trustpilots Reviews App til BigCommerce kan du arbejde med dit online omdømme ved nemt at indsamle bruger- og produktanmeldelser fra nye og tidligere kunder.\nJune 21, 2016 anmeldelsesinvitationer, invitationer, e-mailmarketing, svarprocent, kundesegment, A/B test\nSådan kan kundeanmeldelser booste din B2B-virksomhed\nJune 15, 2016 B2B, B2C, Trustpilot, kundeanmeldelser, Købsoplevelse, SEO\nI dag taler forbrugere om alt på de sociale medier, i fora og i kundeanmeldelser. Her er vores bud på, hvorfor det kan være en fordel at bruge kundeanmeldelser som en del af din B2B-markedsføring.\nKundeservices indflydelse på kundens oplevelse [infografik]\nMay 30, 2016 Kundeservice, Infografik, Kundeoplevelse\nTillid bygget på kundeanmeldelser og god service er nøglen til de bedste kundeoplevelser. Vi har lavet en infografik, der viser dig hvorfor.\nFå overblik over dine anmeldelser med Trustpilots Hootsuite app\nMay 17, 2016 Hootsuite, trustpilot app, sociale medier\nHootsuite har i lang tid været virksomheders foretrukne værktøj til at håndtere sociale medier. Nu kan du også tilføje brugeranmeldelser til værktøjet, hvilket gør det nemmere at holde øje med din kundetilfredshed og levere god service. Læs videre for at se, hvordan app’en virker.\nApril 5, 2016 kundeanmeldelser, invitationer, Trustpilot, kom i gang\nIndsamling af anmeldelser kan forbedre din kundeservice, og vi har gjort det nemt at komme i gang. Læs mere for at lære mere om, hvordan du gratis kan indsamle anmeldelser på Trustpilot\nAPI-eksperimenterne fortsætter - forsøg med et nyt invitationsværktøj\nMarch 14, 2016 API, Google Apps, produktanmeldelser, eksperiment\nMed Trustpilots API’er har du masser af muligheder for at finde på sjove og brugbare integreringer.\nVores VP of Product, Niels Tindbæk, har været i gang med at eksperimentere med vores API igen.\nKreativt eksperiment med Trustpilots API - send en invitation via SMS\nMarch 10, 2016 API, SMS, Twilio, Google Apps, eksperiment\nVi ved allerede at vores API’er er fulde af muligheder. Men hvad kan man egentlig bruge dem til?Vores VP of Product, Niels Tindbæk, tog dette spørgsmål til sig, og besluttede sig for at være lidt kreativ med vores API’er.\nFebruary 16, 2016 Google-placering, søgemaskiner, Trustpilot profilside, TrustBox, TrustBox data\nBoost din SEO og forbedr din placering i Google-søgninger med en Trustpilot-profil. Se, hvordan Trustpilot hjælper din eksponering i vores nye statistikoversigt (i beta).\nFebruary 8, 2016 service, kundefastholdelse\nVil du have kunder, der vender tilbage? Det kan anmeldelser hjælpe med. Her er grunden til, at tillid er den ultimative supermagt.\nFebruary 1, 2016 e-commerce, kundefastholdelse, opgivet køb\nAnmeldelser kan forhindre kunder i at efterlade deres køb - så behøver du ikke længere at undre dig over, hvorfor kunderne efterlader indkøbskurve med varer i. Vi giver dig et bud på, hvordan tillid kan styrke dit brand.\nJanuary 25, 2016 øge konverteringer, tillid\nAlle de spørgsmål du har om at øge konverteringer, forbedre dit brands synlighed og få kunderne til at købe mere, kan alle løses med tillid\nJanuary 14, 2016 Kundefeedback, infografik, kundeanmeldelser\nKundefeedback er et af de vigtigste emner på det digitale marked, men det er ikke nyt - vi har anmeldt siden tidernes morgen.\nHvordan nåede vi til det her punkt, hvor kundeanmeldelser er så vigtige? Se mere i vores infografik.\nSådan forbedrer du ROI med online anmeldelser\nLøs CEO-bekymringer vedrørende kundeanmeldelser ved brug af ROI-udregningstekniken i denne gratis eGuide.\nHåndtering af anmeldelser på nutidens sociale medier\nFebruary 10, 2015 DK\nFind ud af, hvordan du kan udnytte dårlige brugeranmeldelser og omsætte dem til en positiv oplevelse for kunden.


Vi ved hvordan grise skal passes – hvorfor bliver det så ikke altid gjort? | LandbrugsAvisen\nMange medarbejdere har ikke en landbrugsfaglig uddannelse, og dem, der har en faglig baggrund, har også behov for at blive oplært i, hvordan produktionen fungerer på netop din bedrift. Pas på med ”indforståetheden” = de må da vide, hvordan det skal gøres.\n27. jan 08:11 Skrevet af Landbrugsavisen.dk\nSvineproduktion på topniveau kræver at alle opgaver bliver udført korrekt – hver gang – af alle medarbejdere.\nDer findes velbeskrevne procedurer for næsten alle opgaver i moderne svineproduktion. Kunsten er at sikre at alle medarbejdere kender og følger de rigtige procedurer.\nNo go: De må da vide hvordan det skal gøres\nMange medarbejdere har ikke en landbrugsfaglig uddannelse, og dem, der har en faglig baggrund, har også behov for at blive oplært i, hvordan produktionen fungerer på netop din bedrift.\nPas på med ”indforståetheden” = de må da vide, hvordan det skal gøres. Oplæring af nye medarbejdere skal sættes i system: hvilke opgaver og hvordan. Hvem skal stå for oplæringen, og hvordan skal oplæringen foregå.\nMennesker har forskellig læringspræference. Nogen lærer bedst ved at læse og se billeder, andre lærer bedst ved at høre, det vil sige trinvis oplæring via dialog, og nogen foretrækker ”kinæstetisk læring”, det vil sige at røre og gøre, altså prøve at udføre opgaven.\nFejl uden arrbejdsbeskrivelser\nArbejdsbeskrivelser (SOP) kan være et supplement til oplæringen. I kvalitetsstyringssystemer er kravet, at der skal være en arbejdsbeskrivelse: Når mangel på arbejdsbeskrivelse gør at der sker fejl”.\nDet vil typisk være ved nye, uerfarne medarbejdere og eventuelle sproglige udfordringer. Samt opgaver, der er meget vigtige, sjældent udføres, eller hvor det er mange detaljer, og derfor svært at huske hvordan opgaven skal udføres.\nEksempelvis at lave ammesøer, hvor der er mange managementdetaljer, eller udtørring af stalde, hvor der er vigtige tekniske detaljer, der skal udføres for at opgaven lykkes.\nEn arbejdsbeskrivelse kan laves med tekst. Her er det vigtigt at beskrive, hvordan opgaven udføres. Tekst suppleret med billeder gør forståelsen større. En video hvor man viser og forklarer opgaven vil være nemmere at forstå for mennesker med læse eller sprog udfordringer.\nArbejdsbeskrivelser kan være fysisk placeret i stalden, hvor opgaven skal udføres. Eller der kan bruges QR koder på telefon til at vise beskrivelsen.\nDet er en god ide at lade nye og erfarne medarbejdere udforme arbejdsbeskrivelserne i fællesskab. De nye kan stille spørgsmål til det, der er svært – og de erfarne får derved mulighed for at gentænke om opgaverne udføres på den bedste og smarteste måde.\nGør vi tingene som aftalt?\nArbejdsbeskrivelser er et godt supplement til oplæring, men kan ikke stå alene.\nEn god oplæring, efterfulgt at arbejdsbeskrivelser for de udvalgte svære opgaver, er nødvendigt. Herunder også at forklare hvorfor det er vigtigt at opgaverne udføres korrekt.\nForståelse for nødvendigheden og effekten vil virke motiverende for de fleste. Opfølgning er en fast ledelsesopgave for den oplæringsansvarlige, og skal tilpasses til medarbejdernes udviklingsniveau, det vil sige ofte i starten, derefter med længere tid imellem.\nOg opfølgning stopper aldrig – gør vi tingene som aftalt, er altid et godt spørgsmål.


De tvende Draaber - Det Kgl. Biblioteks tekstportal\nForside / Tekster / Resultatliste / De tvende Draaber\n”De tvende Draaber”, i Fjorten eventyr og fortællinger, udg. af Marita Akhøj Nielsen , Det Danske Sprog- og Litteraturselskab, Borgen, 1989, s. 217. Onlineudgave fra Arkiv for Dansk Litteratur: https://tekster.kb.dk/text/adl-texts-ingemann01-shoot-workid67711 (tilgået 05. december 2021)\n✂ En gammel, grublende Klosterbroder sad en Sommernat i sin Celle med en Bog foran sig, hvori hans Levnet var opskrevet og hvori han, som sædvanlig, vilde nedskrive en eller anden opbyggelig Tanke, inden han lagde sig til at sove i Ligkisten, der stod ved hans Side og tjente ham til Seng. Ved Lampen stod et Crucifix, med et Dødningehoved under, med Indskrift: Memento mori, og et Timeglas, som han mekanisk vendte, hvergang det var udrundet. I sin høire Haand holdt han en dyppet Pen, hvori Blækket efterhaanden samlede sig i Spidsen til en Draabe. Han stirrede paa den sorte Draabe med ufravendt Blik, medens hans Aand syntes fordybet i den Tanke, han vilde nedskrive; men det var ham, som Tanken blev større og vægtigere, jo længer han grublede derpaa; ogsaa den sorte Draabe i Pennen blev større og tungere; men faldt dog ikke af.\n✂ Han tænkte paa det Ondes Oprindelse og Væsen, og paa Betydningen deraf hos alle Sjæle. Han tænkte nærmest paa det Ondes første Rørelse i hans egen Sjæl og paa enhver Skikkelse, hvori det var fremtraadt i hans Liv, fra hans tidligste Barndom, til den Time i hans Oldingsliv, som han nu vidste vilde udrinde, med det sidste Sandskorn i Glasset.\n✂ Enhver af de mangfoldige Fristelser, han, ved sin mægtige Tro og Aandens Kraft i hans Villie, havde overvundet, stod atter for ham i sin mest tillokkende Skikkelse, og han bævede. Det var ham, som den længst udkæmpede Kamp med alle Verdslighedens og Begjerlighedens Dæmoner skulde begynde paany og han nu, i sin Dødsstund, skulde overvældes af de Magters forenede Kræfter, som han ofte med hele sin Ungdoms og Manddoms Styrke kun med Møie havde beseiret i deres enkelte Fremtrædelser. Ikke blot de overvundne Fristelser rciste sig paany, men de uovervundne, med deres uendelige Følgerække, stode i levende Billeder for hans aandelige Blik - og han blegnede.\n✂ I sin Rædsel over det Ondes Magt i hans eget Liv og under en næsten afmægtig Kamp med dets lokkende og truende Gjenfærd slap han Tanketraaden, som han vilde følge til det Dæmoniskes allerførste Ophav. Alle enkelte Billeder af, hvad der har fristet og forstyrret Menneskesjæle, samlede sig for hans indre Øie i en eneste forfærdelig Skikkelse, hvis ubestemte Omrids udvidede sig, som et Taageslør, over Alverden. Han saae i det uendelige Taageslør den Skuffelsernes Kaabe, hvorunder Løgnens Fader, som denne Verdens Fyrste, skjuler sig. Han saae ikke alene sig selv, men den hele skabte Verden - endnu og indtil alle Dages Ende - liggende dybt ligesom begravede i det Onde - og det var ham som den store Sjælefjende nu greb ham og førte ham ud over Jorden og alle Stjernehimle for at vise ham det Ondes Magt. Han holdt dog endnu Pennen med den sorte Draabe i sin Haand. Han følte hele sin Aandskraft, og han besvor Dæmonen vige tilbage til sit Ophav og skjule sig i Draaben, der var indviet til hans Tanke. Den Magt, som holdt ham ud over Verdensrummets uendelige Ocean, syntes nu fra sin falske Verdens omfattende Storhed at sammenkrympe sig til sin Oprindelse, i sin Muligheds første Punkt i den lille sorte Blækdraabe, der bævede paa Spidsen af den gamle Besværgers Pen. Draaben faldt, men det hele uendelige Verdensrum blev sort deraf for Besværgerens Øie, som den mørkeste Gravhvælving. Pennen var falden af hans Haand, og med grændseløs Forfærdelse styrtede han selv ned i det uendelige Mørke.\n✂ »Forbarmende Gud og Frelser!« udbrød han og trykkede det Crucifix til sit Bryst, som havde staaet ved hans Lampe og som han ubevidst havde grebet, inden han bortførtes i det svimlende Syn. Det var ham nu som det døde Frelserbillede fik Liv i hans Haand og saae paa ham med den evige, almægtige Kjærligheds Taare i sit Øie.\n✂ Paa denne Draabe stirrede han nu alene, som før paa den sorte Draabe i hans Pen. Den voxede og faldt, og hvor den faldt, blev Verdensrummets sorte Ocean et Øieblik til et Blodhav; men i samme Øieblik stod Solen op derover og han saae, det var et Hav af himmelske Roser. I samme Nu belyste Morgensolen i Klostercellen den gamle Seers Aasyn og Skikkelse, han laa bleg, men stille, med et næsten forklaret Ansigt i sin Ligkiste.\n✂ Lampen var udbrændt, Timeglasset var endnu ikke helt udrundet; men inden dets sidste Sandskorn udrandt, stode de fromme Klosterbrodre ved den Døendes Leie og modtoge hans sidste Velsignelse.\n✂ Hans Pen laa paa Gulvet, en Blækdraabe laa paa Bladet. I det aabne Cellevindue stod en rød Blomst, han engang havde hjembragt fra Østerland og fra hvis fine Blad en rosenrød Dugdraabe var nedfalden paa Karmen.\n✂ Den Døende pegede ud mod den rosenrøde Morgenhimmel og fortalte Brødrene i faa Ord, hvad han havde seet Det sidste Sandskorn udrandt af Timeglasset. Den Gamles Røst var forstummet med hans sidste Bøn. Hans Hænder laae foldede over hans Bryst. Hans Øine vare lukte; men hans sidste Suk var blevet til et himmelsk Smil paa hans Læber. Ved hans Jordefærd laa Bogen med hans Levnet og hans fromme Aftentanker ved hans Baare. Hans sidste Tanker om det Ondes Magt og Oprindelse stode, som en eneste stor Blækdraabe, paa det sidste Blad; men ved Bogens Side stod den røde Blomst endnu med sine lange nedhængende Blomsterklokker, der havde en Dugdraabe fra Sommernatten i hvert af de fine Bægere.\n✂ Det var den Blomst, som de Lærde kalde Fuchsia, men som siden almindelig kaldes Christi Bloddraabe.


Written by Mads Phikamphon ×\tJune 10, 2012\nEr man en shopper, så er der masser af ting i butikkerne, der synes vildt billige: ”Den flotte trøje der koster kun 200,- kr og skoene derovre er sat ned til kun 500,-!”, ”Skal vi ikke lige have et par solbriller med også? De koster også kun 200,- kr”, etc, etc.\nHurtigt, så er der blevet brugt 500,- kr, 700,- kr eller mere – og selvom det måske lyder slemt nok, så er det meget værre end man umiddelbart skulle tro (det var det ihvertfald for mig, da jeg indså det, som jeg vil fortælle om her i denne blog post).\nHvad betyder 100,- kr egentlig?\nProblemet er, at det er svært at relatere priser og beløb til virkelighedens verden. Hvad betyder 100,- kr egentlig? Er det mange penge eller er det blot småpenge, som man ikke behøver tænke så meget over?\nFordi det er så svært at relatere priser og beløb til virkelighedens verden, så må prøve at oversætte dem til noget, der er mere håndgribeligt.\nOversæt dem til arbejdstimer\nDet jeg synes man bedst kan oversætte priser og beløb til er arbejdstimer. Præcis hvor mange timer skal du arbejde, hvis du skal tjene penge til at købe trøjen til 200,- kr og skoene til 500,- kr?\nTjener du fx. 50,- kr i timen efter skat, så skal du arbejde 14 timer for at kunne købe de to ting. Tjener du 60,- kr i timen efter skat, så skal der 12 timers arbejde til, etc.\nNu er der sikkert nogen, der vil indvende, at de tjener meget mere end 50-60 kr i timen efter skat. Det kan godt være, men jeg tror faktisk, at de fleste har en væsentligt lavere timeløn end de går og tror.\nSom eksempel på folks virkelige timeløn har jeg bl.a. Peter, der kun tjener 61,- kr i timen når alle udgifterne er trukket fra – og det på trods af der står 35.000,- om måneden på hans lønseddel.\nEr det arbejdet værd?\n12-14 timers arbejde svarer til 1,5 arbejdsdag eller mere. Er en ny trøje og et par sko virkelig alt det arbejde værd?\nVille det ikke være bedre, hvis du droppede at købe de to ting og i stedet holdt lidt mere fri?\nJeg er ihvertfald glad for, at jeg ikke bruger ret mange penge på tøj – eller ret mange penge i det hele taget.\nDe to ting, der virkelig batter\nPengene man bruger på at købe tøj, etc. betyder altså en del, men det der virkelig batter er de mange penge man bruger på de to store faste udgifter: Boligen og bilen (mine to evige kæpheste).\nHvis du fx. har en bolig, der er større og dyrere end den behøver være, så kommer du hurtigt til at skulle arbejde meget mere. Ikke bare en gang, men hver eneste måned, måned efter måned.\nKoster din bolig fx. 3000,- mere om måneden end den behøver gøre (fordi du reelt set kan nøjes med en mindre og billigere bolig), så skal du arbejde 50-60 timer ekstra hver måned for at betale de ekstra 3000,- kr.\n50-60 timer svarer til en til halvanden uges arbejde. Dvs. at hvis du kunne nøjes med en mindre og billigere bolig, så ville nemt kunne gå på deltid eller tage på en lille ferie hver eneste måned!\nPræcis på samme måde forholder det sig med bilen, der jo let koster 4000,- kr om måneden.\nDet gælder om at tænke sig om\nOversætter man priser og beløb på denne måde, så er det rimeligt klart, at det gælder om at tænke sig om inden man bruger penge på noget som helst.\nEr det man er ved at købe virkelig noget, der betyder noget for en? Eller er det bare tankeløs shopping, der ikke vil gøre en den mindste smule lykkeligere? (sandsynligheden er overvældende for, at det ikke vil gøre en lykkeligere).


Salmer : 745, 302, 674v1-2, 276 - 294, 457, 696\nI dag må vi begynde med at erindre beretningen om David og Batseba.\nDavid den mægtige konge, der har et stort rige, et stort hof og et harem med mange, mange hustruer. Denne David får en aften øje på Batseba, som står og vasker sig på taget af sit hus i nærheden af Davids slot. Hun er smuk og han bliver dybt betaget af hende. Og med den magt han har, sender han blot bud efter hende for at hun kan komme og være hos ham. Da forholdet får følger, og Batseba bliver gravid, er David på den. Batsebas mand Urias er soldat i hæren og er udrejst i krig. David fosøger forgæves at få manden Urias hjem på øjeblikkelig orlov hos sin kone, så han kan tro det er hans eget barn. Det lykkes ikke. Da udnytter David ultimativt sin magtposition: han sender bud til hærføreren for den afdeling, hvor Urias gør tjeneste -med beskeden: næste gang I går ind i et stort slag, skal du sætte Urias i allerforreste linje. Snart kommer der besked om, at Urias er faldet ved fronten.\nNu er alt faldet på plads for David: han kan beholde den skønne Batseba og have hende for sig selv.\nMen da er det Guds profet Natan kommer på besøg hos ham, som vi hørte om det i den først læsning i dag, og fortæller den lille historie om den rige mand, der tager sin fattige nabos eneste kære lam og laver til lammesteg for sine gæster.\nOg ved at høre det opflammes David af vrede over den hensynsløse handling.\nDette er jo en tydelig eksempel fortælling på det, som beskrives i dagens evangelium : "Hvorfor ser du splinten i din brors øje, men lægger ikke mærke til bjælken i dit eget ?"\nDer er noget meget forsonligt i Davids vrede, som vi nemt kan spejle os i. Det er jo en retfærdig harme.\nSelvfølgelig må David da blive vred og oprørt over at høre om den ubarmhjertige rige mand, der opæder sin fattige nabos kæreste eje. Hvis han ikke gjorde det, hvis han var ligegyldig overfor det, var han da helt umenneskelig og hårdhjertet.\nProblemet med Davids vrede og dom over manden er, at han ikke har øje for, at han selv har gjort noget der ligner, bare endnu værre. Han har taget livet fra et andet menneske, for at han selv kunne få det, som han ønskede sig. Først da Natan siger "du er manden", går det i ét nu forfærdende op for David, hvad der er på færde.\nNogen gange må der nogen til at vise os, hvor vi står og hvad vi er i færd med.\nProblemet her er, at vores almindelige sorg og vrede overfor al ondskab og uretfærdighed i tilværelsen meget hurtigt udvikler sig til dom over nogen skyldnere, som vi ser for os.\nMen den farbare vej frem, for at gøre verden bedre er ikke vreden og dommen over medmennesket. Det er barmhjertigheden. Det er hvad Jesus udtrykker i evangeliet : " Vær barmhjertige, som jeres fader er barmhjertig "\nVi kan måle vore medmennesker med et barmhjertig eller et ubarmhjertigt mål.\nI den stund vore egne brændende ønsker eller vore egne skuffede forventninger får første prioritet, da er vi stærkt tilbøjelige til at måle vore medmennesker med et ubarmhjertigt mål.\nMen det modsatte kan også finde sted. Der findes en sød anekdote om det med at måle. En sankt Peter anekdote.\nI en lille landsby var der en rigtig ond og sur møller. Der var også en galhovedet gammel kone, og så havde de en præst, som ingen rigtig brød sig om. Så skete det, at de døde alle tre på en dag. Det gjorde landsbyens gode møllersvend også, han havde haft det hårdt og havde fået mange hug af den sure møller. Men nu faldt han ned fra møllen og så var han også død.\nDe kom til himlens port og stod over for Sankt Peter. De skulle nu vejes, man skulle se, om de på grund af deres opførsel var for lette til at komme ind i himlen.\nDa Sankt Peter så møllersvenden sagde han: Du er jo fagmand, du kan veje de andre. Det måtte han så gøre.\nDen første der kom på vægten var præsten, og møllersvenden kunne med det samme se, at han slet ikke vejede nok. Men da Sankt Peter et øjeblik så væk snød han med vægten. Han vejer det, han skal sagde møllersvenden til Sankt Peter. Så blev han lukket ind i himlen. Den næste på vægten var den gale kone, og der manglede meget i at hun vejede nok. Hvad vejer hun spurgte sankt Peter med ryggen til. Hun vejer det, hun skal. Godt, sagde Sankt Peter, og så fandt han nøglen frem og lukkede hende ind. Så blev det den sure møllers tur. Møllersvenden tænkte på alle de gange, han have fået bank af ham. Men han stillede sig alligevel så sankt Peter ikke kunne se og snød med lodderne ved ham. Han vejer hvad han skal, meldte han og mølleren blev lukket ind. Nu skulle møllersvenden selv på vægten og her tog Sankt Peter sig selv af vejningen. Møllersvenden var godt nervøs. Han vidste, at hans vægt ikke slog til og oven i købet havde han lige snydt selveste sankt Peter tre gange. Der skete noget mærkeligt.\nGodt nok slog hans vægt ikke til, men nu var det sankt Peter, der snød med lodderne så møllersvenden vejede det han skulle. Hvad i alverden, sagde møllersvenden , snyder du også med vægten. Ja, sagde sankt Peter for mesteren Jesus sagde selv til os engang på bjerget: med det mål, I måler, skal I selv få tilmålt.\nEn lille anekdote om, at barmhjertighedens mål bliver taget i brug.\nOg det får barmhjertigheden til at formere sig.\nAt Gud er barmhjertig imod os, hører til hovedindholdet i det kristne evangelium. Det ser vi gang på gang i Jesu møde med mennesker. Den viste sig ultimativt, da Jesus, Guds søn gik ind i vor død og opstod for at tage os med i sin opstandelse.\nOg det at leve som et kristent menneske er egentlig ret beset at leve hver dag i dyb taknemlighed over Guds barmhjertighed mod os hver især.\nVi har for nylig fejret pinse, hvor Gud gav os sin Helligånd. Helligånden, som formidler Guds barmhjertighed over os hver dag. En teolog Anna Marie Ågård har beskrevet vores forhold til Helligånden således : at vi er beæret og bebyrdet med Helligånden. Vi er beæret med den barmhjertighed, vi lever af, og vi er samtidig bebyrdet med en fordring om at leve i barmhjertighed med vore medmennesker.\nAt leve i barmhjertighed mod medmennesker er ikke noget passivt. Det er en aktiv handlen for at skaffe den nødlidte hjælp eller ret. Som møller svenden var risikabelt aktiv med at snyde med lodderne.\nVi tænker tit, at vores medmenneske må se at få splinterne ud af øjet, hvis vi skal få et godt forhold til ham eller hende.\nMen broer af forståelse mellem os mennesker, kan vi aldrig bygge op af de splinter, vi har taget ud af de andres øjne, dem kan vi kun bygge af bjælkerne taget ud af vore egne øjne.\nMen fjerne bjælkerne fra vor egen øjne kan vi aldrig helt, det kan kun Jesus, der bar bjælken til korset.\nDa David havde hørt Natans ord om sig, erkendte han, at han var en syndig mand, og lagde sig i bod, bøn og klage og faste i mange dage. Hans og Batsebas lille dreng døde. Og man var også bekymrede for Davids liv. Men så en dag rejste han sig og tog føde til sig og tog sit ansvar og sine opgaver på sig igen.\nHan levede videre af Guds barmhjertighed og tog imod de dage, der blev givet ham.\nIkke som et menneske uden bjælker i øjet eller pæl i kødet. Men som et menneske der vidste, at bjælken var der.\nSådan må vi leve med bevidsthed om at bjælken er der i vort øje, i taknemlighed over, at Gud er barmhjertig, og i tro i til at han vil beære og bebyrde os med den Helligånd, der giver klarsyn og kræfter til at leve vort liv efter barmhjertighedens mål.\nFor det siger vi lov og tak og evig ære være dig vor Gud, Fader, Søn, og Helligånd, du, som var, er og bliver en sand treenig Gud højlovet fra første begyndelse nu, og i al evighed


Nyt fitnesscenter åbner i Nyborg: - Jeg brænder helt vildt for det | Nyborg | fyens.dk\nNyt fitnesscenter åbner i Nyborg: - Jeg brænder helt vildt for det\nPubliceret 01. februar 2019 kl. 06:00\nFitnesskæden Loop åbner snart i Nyborg med sit helt eget koncept. PR-foto\nFitnesscenterkæden Loop åbner et nyt center i Nyborg til marts. For Pia Sommer, der skal stå i spidsen for centret, er det lidt af en drøm, der går i opfyldelse.\nNyborg: I Nyborg er der allerede flere forskellige muligheder for at dyrke fitness. Der er for eksempel den klassiske fitnessoplevelse i Fitness World, Nyborg Motion i Vestervoldgade, motionsklubben "Elefanten" i idrætscentret og fitness uden maskiner i Funktionel Gym.\nNu har fitnesskæden Loop valgt at åbne et center i Nyborg, og deres koncept skiller sig ud fra mængden. Pia Sommer, der sammen med sin kæreste Flemming Riis Møller skal drive centret, er selv meget begejstret for Loops måde at drive fitness center på.\n- Jeg brænder helt vildt for konceptet. Jeg elsker det der med, at der er plads til alle. Vi siger til alle "kom du bare, så finder vi ud af det sammen". Og det er lige meget om man er tyk eller tynd, lille eller stor, det er lige meget, siger Pia Sommer, der fylder 50 år til august.\nHun har altid selv dyrket meget motion, og hun har arbejdet som pædagog på en idrætsinstitution i Kalundborg i 25 år. For nogle år tilbage søgte hun en stilling i Loop i Kalundborg, fordi hun ville prøve noget andet. Der gik ikke lang tid, inden hun blev daglig leder af det center. Det var hun i tre år indtil januar i år.\n- Jeg havde gået med en drøm om at have min egen forretning det sidste års tid. Omkring samme tid mødte jeg Flemming, og han ville gerne være med til at føre den drøm ud i livet, fortæller Pia Sommer.\nDerfor flyttede kæresteparret fra Kalundborg til Nordfyn, hvor de i dag bor nord for Otterup.\nIkke et almindeligt center\nCentret er indrettet sådan, at der står 16 maskiner i en cirkel, og hver maskine træner forskellige dele af kroppen. Man varmer op på en konditionsmaskine, hvorefter man tager plads ved den første maskine i cirklen.\nEfter 45 sekunder ringer en klokke, og man rykker videre til den næste maskine, indtil man har været to gangen igennem cirklen. Alt i alt tager selve træningen 24 minutter.\nDer kommer til at være tre cirkler i centret: en for alle voksne, en kun for voksne kvinder og en for børn mellem 8 og 14 år. For Pia Sommer er det en vigtig pointe, at der noget for alle aldersgrupper.\n- Man kan tage ned at træne med familien, og få en fællesskabsfølelse, siger Pia Sommer.\n- Når man er færdig med at træne, kan man tage en hyggesnak med personalet i vores kaffe, fortsætter hun.\nLoops koncept er ikke egnet til dem, der opbygge en stor muskelmasse, da det ikke er muligt at lave øvelser såsom dødløft eller bænkpres. Det er heller ikke tilladt at bruge maskinerne frit uden tidsbegrænsning. Pia Sommer forsikrer dog, at de mere seriøse fitnessudøvere også kan få noget ud af det.\n- Man smadrer ikke musklerne på samme måde, som i et almindeligt fitnesscenter, men man kan godt være eliteudøver og få noget ud af Loop. Vi kan godt rumme dem, der træner op til noget som for eksempel maraton, forklarer hun.\nCentret åbner 30. marts på Dronningensvej 5 lige ved side af indgangen til Kvickly, hvor Bar 5 lå førhen. Den dag holder de åbent hus mellem klokken 10 og 16, og de første 200 gæster får en goodiebag, der stadig er ved at blive sammensat.


Fragt af golfvogn - Få 4 tilbud og spar op til 75%\nFRAGT AF GOLFVOGN\nFå 4 tilbud på fragt af golfvogn her og spar 75%\nHar du købt en brugt golfvogn over nettet som fx Den Blå Avis, Gul og Gratis eller hos en lokal golfklub, kan det være en hindring at skulle have den fragtet hjem, da prisen på sådan en transportopgave hurtig kan løbe op i flere tusinde kroner. Hvis du bruger 2 minutter på at udfylde vores formular får du op til 4 tilbud indenfor kort tid, og til en pris der er langt under markedsprisen på en direkte tur – ofte får du en besparelse på helt op til 75%. Det er desuden gratis og uforpligtende at benytte vores service, hvorfor du ikke har noget at tabe ved at give det et forsøg.\nDu får 4 tilbud på fragt af golfvogn\nHent 4 tilbud på fragt af golfvogn her\nFavorabel pris på fragt af golfvogn\nÅrsagen til, at du kan få en så stor besparelse er, fordi vores vognmænd tager din golfvogn med som såkaldt returgods eller udnytter sin kapacitet ved at vælge en kombi-tur. Til daglig har de deres faste ruter, men når de er fremme ved deres destination vil de rigtig gerne have gods med retur – det er nemlig ren fortjeneste da deres faste kunde allerede har betalt for hele bilens rute inklusive evt. broafgift. Derfor er vognmanden villig til at give dig et stort afslag i prisen, når du sender din opgave i udbud hos os.\nForsikret fragt af golfvogn\nSkulle uheldet mod forventning være ude og din golfvogn bliver beskadiget under transporten er du dækket ind via vognmandens godsforsikring – en ikke lovpligtig forsikring som alle vores tilknyttede vognmænd skal tilkøbe for at kunne få adgang til vores fragtbørs. Dette sikrer, at du får en seriøs og professionel fragtudbyder med årelang erfaring indenfor transportbranchen, da det kræver en vis årlig omsætning før det kan svare sig at investere i sådan en. Du kan se vores fragtbørs CargoMatch ApS – Danmarks største fragtbørs her.


FCM-træner efter afklapsning: - Det er ikke godkendt | Herning Folkeblad\nFCM-træner efter afklapsning: - Det er ikke godkendt\nCheftræner Kenneth Andersen var dybt skuffet og overrasket efter 2-4-nederlaget\n8. august 2019, 23.05\nRangers-spillerne kunne juble over hele fire scoringer på MCH Arena. Foto: Tom Laursen\nFODBOLD Det var en sammenbidt Kenneth Andersen, der mødte op til pressemøde efter nederlaget til Rangers FC.\nFCM-træneren måtte se sin ellers normalt så sikre defensiv lukke hele fire mål ind. Det betyder, at »ulvene« nu som minimum skal vinde 3-0 på torsdag i Glasgow for at gå videre.\n- Det er ikke godkendt. Det var klart under middel, og det er naturligvis op ad bakke og en kæmpestor opgave, der kommer til at kræve et mindre mirakel, hvis vi skal løse det. Men vi skal selvfølgelig forberede os på det og forsøge at finde en vej, siger Kenneth Andersen.\nHan ville ikke begynde at pege fingere af enkelte spillere.\n- Det er jo som hold, vi ikke rammer niveau. Når forsvaret bliver usikkert og laver fejl, kan situationen jo godt være begyndt længere fremme på banen, hvor andre måske har lavet en fejl, påpeger Andersen.\nRangers’ første mål kom efter et indlæg fra højre side, hvor der stod tre FCM-forsvarere klar til at gribe ind, men alligevel scorede farlige Alfredo Morelos.\n- Vi var på plads, men lykkedes ikke med at afvise dem. Det er ikke godt nok, erkender FCM-træneren.\nSet solide ud\nDet kom også bag på ham, at defensiven pludselig var så udfordret mod skotske Rangers.\n- Nej, det havde vi nok ikke set komme, for jeg synes, at vi har været solide i Superligaen. I aften var vi for nemme at skabe chancer mod. Det er jo sådan, det er med de europæiske kampe. Man møder stærke hold, som formår at spille kynisk og udnytte modstanderens fejl. Vi troede jo lige i begyndelsen af anden halvleg, at vi var på vej tilbage ved 2-3 og kun var et enkelt mål fra at få uafgjort, men så scorede de igen, og så formåede vi ikke at slå tilbage, siger Kenneth Andersen.\nVille løbe med dem\nFC Midtjyllands cheftræner følte, at taktikken havde været rigtig nok - især offensivt.\n- Vi ville gerne sætte vores wingbacks i scene og forsøge at komme lidt bag om Rangers og løbe med dem. Der var også tilløb til, at det lykkedes, men vi må erkende, at der er ting at arbejde med. Lige nu ligner det et stort bjerg, vi skal bestige, erkender han.\nFC Midtjylland spiller allerede på søndag i Superligaen ude mod AC Horsens.\n- Den kamp er jeg slet ikke begyndt at spekulere på endnu. Nu må vi se til træning i morgen (fredag, red.), hvordan spillerne fysisk reagerer, og så skal vi sammensætte et hold ud fra det, siger Kenneth Andersen.


Compact Rail-systemets design kompenserer for både afvigelse i parallelitet og højdeforskydning og reducerer derfor ofte montagetiden. Bemærk, at NSW / NSA / NSD / NSDA-vogne er nye i vores produktsortiment, og leveringstiderne kan i et stykke tid være lidt længere end normalt. Kontakt os for nøjagtig leveringstid.\nKompakt og lydsvag lineærføring med lav friktion. Skinnerne kan leveres i længder op til 6 m og vognene har tre ruller i de indvendige løbebaner. Systemet er egnet til miljøer, hvor der forekommer snavs og urenheder.\nU-Skinner er et robust system, hvor præcisionen er sekundær. Profilerne kan svejses fast i eksisterende konstruktioner og rullerne kan fås med eller uden montageplade. U-systemet er opbygget for at kompensere for parallelitetsfejl.\nCurvi Line er et lineært styresystem med buede baner beregnet til alle ikke-lineære specialbevægelser. Systemet er skræddersyet til hver applikation, hvilket resulterer i en meget fleksibel og økonomisk løsning.


Bordel Prostitueret Sex I Danmark - Bollywood Skuespiller Pic\nBordel prostitueret sex i Danmark\n22.04.2017 22.04.2017 by Ricarda Dalessandro /\nI Danmark er det lovligt at prostituere sig, lovligt at købe sex af en person over 18 år, mens rufferi og bordeldrift er ulovligt. Sådan er det også i. Som prostitueret i Danmark er et personligt, seksuelt menukort uundværligt. Se også videoerne 'Sådan har de sex på bordellerne', 'Den. Danmark De prostituerede er ikke»kun«presset på prisen. er på bordellerne,«siger en kvinde, som arbejder i sexbranchen i det midtjyske....\nThailandsk massage på Fyn tysk porno\nHolland tiltrækker prostitution Sverige afskrækker. Sexarbejdernes interesseorganisation Samlings- og kontaktsted for alle sexarbejdere i Danmark. Fra Østeuropa til bordel i Danmark.\nI islam bliver prostitution anset som en synd, fordi intime forhold mellem mennesker kun er tilladt for ægtefolk. Familien træffer i fællesskab en beslutning om, at den ene eller den anden unge kvinde skal forsøge at finde en sponsor i hovedstaden og forsøge at komme videre ad den vej til Europa. Faktisk er der ret stort chance for, at kvinden er kommet tættere på at nå sit mål om mere økonomisk velstand ved danskpono faste bryster komme til Danmark for at sælge sex, viser ny forskning. Moralisme dikterer synet på prostitution. Peter Lundin er blevet skilt: Nogle undersøgelser har vist en høj forekomst af posttraumatisk belastningsreaktion PTSD hos nuværende og tidligere prostituerede. Gadeprostituerede, der udgør et lille mindretal, er langt oftere udsat for vold og overgreb, mens det store flertal af prostituerede, der arbejder på klinik, som escort eller i sexklubber, meget sjældent udsættes for disse risici, og langt sjældnere har skadesvirkninger efter prostitution . Heidi kritiserer prostitueret kollega: Nu fortæller moderen om sit enorme tab 89 bordel prostitueret sex i Danmark. DR sætter i denne uge fokus på købesex. Og hvad er en ruffer?\nThaimassage Århus nord naturlige nøgen kvinder\nRichard Møller krævede mig fyret. Prostitutionskunder, der går til en handlet kvinde, har et stort moralsk ansvar, og vi nød til at Ofte ses desuden en høj forekomst af stofmisbrug og vold både i barndommen og voksenlivet. Henrik Sass langer ud efter Helle Thorning-Schmidt: Et ord, der, især på engelsk, anvendes om prostituerede er hooker.\nProstitutionens bagmænd DR Dokumentar infiltrerer prostitutionsbranchen i København og afslører, hvordan penge tjent ved ulovlig prostitution vaskes hvide, og hvordan piger kan købes som sexslaver. Viden- og Formidlingscenter for socialt Udsatte — det nuværende Servicestyrelsen — konkluderer i en rapport  fra , at PTSD er en for rummelig diagnose til, at den er hensigtsmæssig at anvende i forhold til eventuelle skadevirkninger ved sexarbejde.\nAnus 4tube porno\nLedsager bedste pornostjerner\nLækker porno sorø large inn\nnegro patter Nikita Klæstrup bare bryster\nescort i Aalborg pornostjerne database\nstore ord big fat pik\nside 6 Viking ordsprog\nkvinde onani nøgen kunst


Revisors skriftlige erklæringer (Hæftet, Dansk) af Kim Füchsel\nRevisors skriftlige erklæringer (hæftet, dansk)\nForfattere: Kim Füchsel, Martin Lunden, Ole Tjørnelund Thomsen, Lars Engelund\nUdgave: 4. (26-05-2015)\nOplag: 1. (26-05-2015)\nMål og vægt: B: 154mm, H: 230mm, D: 24mm, Vægt: 541g\nSamfund Økonomi Økonomistyring og bogføring\nEn praktisk fremstilling af regelsættet om revisors skriftlige erklæringer.\nErklæringsstandarderne, som danske revisorer, der er medlemmer af FSR – danske revisorer, skal følge, ændrer sig løbende, og det er derfor altid nødvendigt for en revisor at holde sig opdateret på seneste ændringer.\nDenne bog retter sig mod løsningen af en række konkrete problemstillinger, som en revisor kan støde på ved afgivelse af erklæringer.\nBogen er tænkt som et praktisk værktøj, og fremstillingen falder i to dele:\nDel I gennemgår kravene til revisors erklæringer, og i den forbindelse behandles en række konkrete problemstillinger, der har vist sig med fortolkningen af erklæringsbekendtgørelsen.\nDel II indeholder en omfattende eksempelsamling, der illustrerer udformningen af erklæringer inden for store dele af de områder, som revisor må beskæftige sig med efter revisorlovgivningen.\nFor at understrege tilknytningen til de internationale standarder og tydeliggøre forskellen mellem de forskellige typer erklæringer, er revisionsstandarderne (RS’erne) erstattet af Internationale standarder udgivet af IFAC (De internationale standarder), og de nye standarder skal anvendes med virkning for erklæringer, der udarbejdes 1. juli 2012 eller senere. Endvidere er ISA 700, 705 og 706 samt ISA 800, 805 og 810 endeligt implementeret.\nBogen tjener som praktisk værktøj for revisorer og andre, som afgiver eller benytter skriftlige erklæringer i henhold til erklæringsbekendtgørelsen.\nBogen kan desuden med stor fordel benyttes i undervisningen på revisorkandidatstudiet.\nBogens forfattere – Kim Füchsel, Martin Lunden, Ole Tjørnelund Thomsen og Lars Engelund – har dels en baggrund fra Revisorkommissionen og FSR’s revisionstekniske udvalg og dels en praktisk indgangsvinkel som statsautoriserede revisorer.


By Weber 200 gram dækken\nLækkert vinterdækken fra By Weber. Dækkenet er sort med kontrastfarvet kant. Dækkenet er vind- og vandtæt og har 200 g foer og justerbar hals. By Weber dækkener har en god pasform. Denne model kan både passes af de brede, smalle og almindelige da halsen kan justeres.\n- Justerbar v hals\n- Stor haleklap\n- Gåslids og skulderfrihed\n- Justerbar dobbeltfrontlukning\n- Elastiske aftagelige bagbensstropper\nLækkert vinterdækken fra By Weber. Dækkenet er sort med kontrastfarvet kant. Dækkenet er vind- og vandtæt og har 400 g foer og justerbar hals. By Weber dækkener har en god pasform. Denne model kan både passes af de brede, smalle og almindelige da halsen kan justeres.\nPris ved 1 Stk 479,00 DKK


Men den ældste søn var ude på marken. Da han var på vej hjem og nærmede sig huset, hørte han musik og dans, og han kaldte på en af karlene og spurgte, hvad der var på færde. Han svarede: Din bror er kommet, og din far har slagtet fedekalven, fordi han har fået ham tilbage i god behold. Da blev han vred og ville ikke gå ind. Hans far gik så ud og bad ham komme ind. Men han svarede sin far: Nu har jeg tjent dig i så mange år og aldrig overtrådt et eneste af dine bud; men mig har du ikke givet så meget som et kid, så jeg kunne feste med mine venner. Men din søn dér, som har ødslet din ejendom bort sammen med skøger  da han kom, slagtede du fedekalven til ham. Faderen svarede: Mit barn, du er altid hos mig, og alt mit er dit. Men nu burde vi feste og være glade, for din bror her var død, men er blevet levende igen, han var fortabt, men er blevet fundet.«


Dating I København Sm Klub / Tilbud Tantra Massage\nAracelis Bryce Prostituierte beim sex top 10 sexstellungen Comments Off on Dating i københavn sm klub\n2 thg 8, - De informationer har du jo allerede. Jeg aner ikke hvad jeg skal svare til sådan en åbning. AUDUN, 32, KØBENHAVN. VICE: Hvorfor bruger du Tinder? Audun: Der var en af mine gay-buds, der fortalte mig om det. Det føles som en naturlig måde at date på. Jeg er ikke nødvendigvis mere seriøs på Tinder. 13 thg 1, - Klubben har gennemgået en gennemgribende ombygning og det har også givet mulighed for at gøre endnu mere for alle vores medlemmer der tænder på SM, der er. Hvor kan du spise, drikke og feste? Find vej til Danmarks udvalg af fede hangouts for alle homoer, trannies, bier, queers og faghags. Vi har måske overset nogle steder, og vi håber at du vil fortælle os hvis du kender nogle steder vi ikke har med på listen. Så vil vi straks tilføje dem, så vi kan sikre det bedste indhold for alle jer..\nSporting får problemer i Kasakhstan. Det sker der med din krop, når du stopper med at dyrke sex. Spreder frygt på de sociale medier likes. Det er blevet hurtigt og nemt og ikke så seriøst.\n23 thg 10, - At blive nervøs inden en date er det naturligste i verden. Men måske drømmer du om at kunne skrue en anelse ned for nerverne? Her får Før nerverne helt tager pippet fra dig, er der heldigvis masser, du kan gøre. Her er 8 gode råd, så du kan få en god oplevelse med din date. Temaer / Kærlighed og sex. Online dating. Tinder, zincare.eu, zincare.eu - det kan være lidt af en jungle at finde rundt i alle de forskellige datingsider, der findes derude. Og når du endelig har valgt din jagtmark - hvad skal du så skrive? Og hvilke billeder skal du sætte ind på din profil? Vi har spurgt dem, der gerne skulle blive indfanget af alle dine. Står du og skal af sted i en BDSM klub for første gang, og bare ønsker at falde ind, så træk vejret helt ned i maven og ta´ den med ro, for de er faktisk ret almindelige alle sammen. Mange nye tænker også I SMil København kan du dyrke aktiv SM i stemningsfulde omgivelser, som er indrettet til leg. Men vi mødes også for at....\n"Dating i københavn sm klub" Jeg skammer mig nogle gange over, hvor mange jeg har haft sex med Jeg begyndte at have sex som årig, fordi jeg havde lyst. Norsk superstjerne opfandt ny musikgenre og blev millionær. At du er nervøs, betyder at du er live — og at situationen og den, du skal møde lige om lidt, er vigtig for dig! If you are a slave boy, to be firmly dominated — or the Master, turned on by controlling and punishing the slave — this is the event for you. Hvem kan overtage boksetronen? Læs med og bliv klogere. Vi havde forventet det værste, og blev positivt overraskede. Man kan være til et bredt spektrum af sanseoplevelser fra erotiske bindelege, til det mere hårde, men alle har en vis erfaring med BDSM. Se SMil Århus hjemmeside . Jeg står ved det, jeg skriver, men de har jo ikke valgt at blive skrevet om, så de skal ikke kunne genkendes. Hvad tænker du om tinder? Man kan være lidt eller mere erfaren. Sådan udnytter du pensionsaftalen. Sådan opdaterer du hemmelig sex billige escort piger browser.\nHvem betaler på en date? Læs mere Amigo Sauna Kun for drenge Amigo sauna har 3 etager med frække faciliteter og er for mænd der kan lide mænd. Vores medlemmer fordeler sig omtrent ligeligt på begge køn. We create events, where rope-interested and -curious people can come and tie with full passion and lust — together with others of same interest. Hvordan er det at holde den som en hemmelighed? Hvad tænker du om tinder? Bring your toys if you have them. Ellers er billeder, der viser noget om dine interesser, gode.\nSpild for mange penge: Onsdag er datingsiden Uniforms. Diskretion er en ufravigelig regel, både for medlemmer og for gæster. Læs mere Amigo Sauna Kun for drenge Amigo sauna har 3 etager med frække faciliteter og er for mænd der kan lide mænd. Vi holder ofte forskellige former for events og workshops, hvor du har rig mulighed for at udforske og lære nyt om discipliner indenfor BDSM.


Vi tilbyder vores kunder service og supportløsninger på flere områder.\nVores problemløsningsevne, ekspertise og sikkerhedsgodkendte personale er efterspurgt både på det nordiske marked og internationalt. Vi kan være backup for dig for at sikre, at opgaver bliver udført til tiden, eller vi kan tage det fulde ansvar for hele eller dele af din levering og klare alt fra planlægning, implementering og opfølgning.\nOn-site-opgaver, stabstjeneste og ledelse\nField Services dækker alle kompetenceområder, der er nødvendige, når MW Group leverer til klienten. MW Group har kompetencen og ressourcerne til at understøtte alle faser fra design af design og krav til support samt vedligeholdelse.\nAlt personale hos MW har en baggrund fra Forsvaret og tilbyder vores kunder et bestemt niveau af lederskab på alle niveauer, som arbejder i teams. Resourcer, som er løsningsorienterede, og som altid stræber efter at færdiggøre opgaver med højeste kvalitet som endemålet.\nAlt personale sikkerhedsgodkendt og er uddannet (og erfaren med) til at handle med høj fortrolighed og rapportere anormaliter i omgivelserne og ved udstyret. Dette skaber robusthed og værditilvækst for vores kunder og danner grundlaget for pålidelige leverancer.\nVores tjenester leveres til vores markeder i de nordiske lande, internationalt og højrisikolande, hvis vores kunder ønsker det.\nMichael har en baggrund som professionel officer og efterfølgende 15 års erfaring fra Telecom. Michaels tyngde er i mobilnettets infrastruktur, hvilket han arbejdede med globalt indenfor salg og levering af mobilnetværk hos Nokia. Da den innovative mobiloperatør Spring Mobil blev startet i Sverige, var Michael en del af ledelsen. Derudover har han været administrerende direktør for verdens første delte mobilnetværksoperatør, 3GIS. Vi bruger nu hans erfaringsbase til at opbygge og videreudvikle vores fremtidige Field Service indenfor netop dette serviceområde.\nVi leverer et komplet udvalg af tjenester inden for projektledelse. Fra et Project Management Office (PMO) tilpasset enkelte ressourcer, som styrker vores kunders organisationer.\nVi leverer ønskede produktrække indenfor installation, drift og i visse tilfælde integrationstjenester. Tjenesten kombineres ofte med test af funktioner samt dokumentation og rapportering.\nVi leverer det komplette sortiment af supporttjenester forbundet med støtte inden for telekom, energi og infrastruktur.\nVi leverer et komplet udbud af vedligeholdelsestjenester til vores kunder. Både forebyggende og hændelsesbaseret, ofte integreret med supporttjenesten.\nSikkerhedsområdet er bredtspektret, og vi leverer en komplet pakkeløsning, der understøtter vores kunder i alle faser: Forundersøgelse, sourcing af information, planlægning, sikkerhedsoperationer og tilhørende processer.\nVi leverer en fleksibel NOC-service, der giver vores kunder mulighed for at bruge den som primær eller sekundær i projekter eller under normal drift. Gennem vores cyberafdeling kan vi skræddersy SAC-tjenester baseret på vores kunders behov.\nSikkerhedsområdet er bredtspektret. Vi leverer et komplet pakkeløsning, som understøtter vores kunder i alle faser: Forundersøgelse, sourcing af information, planlægning, sikkerhedsoperationer og tilhørende samt efterfølgende processer.


Ulveungen Urds uhyggelige halloween: om den gang halloween blev hyggelig – bogoplevelsen\nUlveungen Urds uhyggelige halloween: om den gang halloween blev hyggelig\njan, 15, 2018 Posted in Gode bøger\n“Ulveungen Urds uhyggelige halloween” er en herlig bog om halloween.\nUlveungen Urd har sådan lyst til fredagsslik, men Urds far giver sig ikke sådan, så hun må nøjes med det kedelige skovslik. Det er bare ikke helt det samme, og derfor begiver hun sig ud ned i byen, som er helt anderledes. Alle børn er byttet ud med små hekse, trolde og flagermus. Det er nemlig halloween. Urd er et snedigt rad, og hun lurer hurtigt, hvordan hun med lidt udklædning og banken på døre får sig en sødmefuld og slikfyldt fredag.\nHistorien om Urd er fuld af humor, sprogligt overskud og allitterationer, der gør bogen på det nærmeste lyrisk at læse. Det klinger skønt og rytmen gør, at det er en sandt fornøjelse at forme historien i oplæsningssituationen.\nHertil kommer at Thomas Horthaab illustrerer morsomt og intelligent; bogen sprudler af glæde og kreativt overskud, hvor illustrationerne er et overflødighedshorn af finurlige detaljer og tilføjelser. Detaljer, som udvider teksten og dermed læseoplevelsen, hvilket understreges af den store variation opslagene imellem. Hvert opslag har sin eget særpræg, hvor Ulveungen Urds store gule øjne og den orange farve er det gennemgående fællestræk. Billedbogens store format er med til at lade Hjorthaabs illustrationer fylde, hvilket betyder at både de store og betydningsbærende elementer får lov at fylde samtidig med, at der bliver plads til de små finurlige sidefortællinger. Hjorthaab excellerer i denne udgivelse; må han altid få lov at fylde.\n“Ulveungen Urds uhyggelige halloween” er på ingen måde uhyggelig. Det er en hyggelig, sjov og herlig billedbog, og det er næsten synd, at den er så sæsonpræget. Det er nemlig ikke nok at begrænse sig til at læse den omkring halloween. Der er lækre intertekstuelle referencer, orange farvepalet og kærlighed nok til alle læsere hele året, og det er svært ikke at blive fornøjet over dette lille livsstykke af en billedbog. Må der komme mere fra Dige og Hjorthaabs hånd.\nLæs “Ulveungen Urds uhyggelige halloween af Stine Josefine Dige og Thomas Hjorthaab, hvis du\ner barn, voksen eller midt imellem\nsøger en intelligent billedbog\ner vild med halloween.\nDet er virkelig en dejlig billedbog, som kan (og bør) læses igen og igen.\nStine Josefine Dige og Thomas Hjorthaab, “Ulveungen Urds uhyggelige halloween”, Calibat, 2017, set til kr. 160\nStine Josefine Dige,


Sådan får du en JPEG-fil, der vejer mindre end 20 KB\nReducer størrelsen på JPEG-billedet for at reducere det under 20 KB. Dette kan gøres med ethvert grafikprogram, inklusive gratis programmer som Microsoft Paint eller professionel software såsom Photoshop. Åbn det ønskede JPEG-program, og brug størrelseskontrollerne i programmenuerne eller værktøjslinjen for at reducere billedet til ca. 150 pixels med 150 pixels. Gem JPEG-filen med et nyt navn, f.eks. "Kopi." Højreklik på den nye JPEG-fil og vælg "egenskaber" i genvejsmenuen for at se resultatet af størrelsen på størrelsen. Denne proces skal muligvis gentages flere gange, indtil den ønskede dimension er opnået.\nBeskær billedet for at vælge en bestemt del af billedet, der skal bruges som en ny JPEG-fil. Denne indstilling er tilgængelig i alle grafiske redigeringsprogrammer. Vælg det specifikke område på det billede, du vil bruge med beskæringsværktøjet, og beskær billedet. Vælg et område på omkring 150 pixels med 150 pixels, og gem det beskårne billede med et nyt filnavn. Brug indstillingen "egenskaber" i Windows-kontekstmenuen for at se, om den nye fil er i JPEG 20Kb.\nSkift billedkvalitetsindstillinger for JPEG-filen for at reducere filstørrelsen til mindre end 20 Kb. Nogle programmer giver dig mulighed for at vælge en bestemt indstilling af billedkvalitet for at reducere filstørrelsen på den gemte JPEG-fil. Reduktionen i JPEG-kvalitet påvirker billedets klarhed. Du skal eksperimentere for at finde det punkt, hvor billedet bliver ubrugeligt. Dette afhænger af størrelsen på billedet og dets tilsigtede anvendelse. De JPEG-filer, du planlægger at udskrive, skal være af højere kvalitet end dem, du f.eks. Skal bruge på et websted. Når du har gemt JPEG-filen med et nyt navn, skal du kontrollere størrelsen på den resulterende fil for at kontrollere, at dens størrelse nu er under 20 KB.


Tyverisikring af campingvognen - Fantastiske Ferier\naf Ann Karina 9. maj 2015\nskrevet af Ann Karina 9. maj 2015\nTyveri fra og af campingvognen bliver desværre mere og mere almindeligt. Man er derfor nødt til at sikre sine værdier bedre end tidligere. Her er nogle råd til, hvordan du kan sikre dig mod at få enten din campingvogn eller dit udstyr stjålet.\nLad os slå en ting fast med det samme. Hvis nogle vil stjæle ens campingvogn eller bryde ind i denne, så kan man ikke forhindre det. Men man kan gøre det så besværligt, at tyve vælger at gå uden om ens campingvogn, fordi det vil tage for lang tid eller støje for meget at stjæle vognen eller bryde ind. Det er derfor en god ide at sikre din campingvogn bedst muligt – nemlig mod indbrud og mod tyveri af campingvognen.\nSikring mod indbrud i campingvognen\nDet er desværre alt for let at bryde ind i en campingvogn, der ikke er sikret. En standarddør i en campingvogn kan brydes op på under 15 sek. kun med hjælp fra en skruetrækker. Man bør derfor sikre døren yderligere med ekstra låse. Der findes flere af slagsen på markedet, og princippet i dem alle, er stort set ens – nemlig en kraftig lås monteret på en bøjle. Bøjlen skrues fast på enten dør eller karm, og i kraft af dens bedre fæste og bedre lås, skal man nærmest skære bøjlen ud af campingvognens side, dørkarm eller dør, for at få adgang.\nHar man store serviceluger, hvor en person kan komme igennem, bør disse også sikres med bøjlelåse.\nCampingvognens vinduer og tagluger er desværre også ret lette at skaffe sig adgang gennem. Desværre er der ikke nogen god måde at sikre disse yderligere. Husk derfor at lukke dem helt til, hvis campingvognen forlades.\nØnsker man at sikre sig yderligere mod indbrud, så kan man overveje at installere en tyverialarm. Disse findes der også flere af på markedet – også til brug i f.eks. en campingvogn. Her skal man som minimum sikre sig, at alarmen kører på 12V. Der er ikke megen ide i at have en alarm, der kun kører på 230V. Så kan evt. tyve blot trække el-stikket ud af campingvognen, og så hjælper den alarm ikke meget.\nDen bedste tyverialarm er dog stadig sund fornuft. Undlad at lade dyre kameraer, telefoner, computere, penge m.m. ligge frit fremme i campingvognen. Indbrudstyve går efter campingvogne, hvor de forventer størst muligt udbytte. Der er derfor ingen grund til ligefrem at skilte med, at denne campingvogn bestemt er et indbrud værd.\nSikring mod tyveri af campingvognen\nMan bør også sikre sin campingvogn mod at blive stjålet. For hvad hjælper det at sikre døre, luger og vinduer, hvis en tyv i stedet tager hele campingvognen med sig. Et fortelt er en rimelig god tyverisikring. Mange campister vil hurtigt ane uråd og slå alarm, hvis ukyndige tyve pakker et fortelt ned – eller ligefrem prøve at skære forteltet af campingvognen.\nMen er man på rejse i f.eks. Sydeuropa, bruger mange en markise i stedet for et fortelt. En af markisens fordele er, at den kan pakkes ned på ingen tid. På under 5 minutter kan tyve have pakket markisen, hævet støttebenene, hægtet campingvognen på en bil og kørt væk. Og med mindre ens med-campister er meget årvågne, vil ingen ane uråd.\nDen letteste metode til at gøre det sværere for tyve at stjæle ens campingvogn er, at sætte en lås på koblingen. Denne lås gør, at det er umuligt (medmindre låsen brydes op) at hægte campingvognen på et anhænger træk med normal størrelse kugle. Hvis man vil sikre sig yderligere, kan koblingslåsen suppleres med en gummikugle inde i selve koblingen. Så kan campingvognen ikke hægtes på noget som helst.\nKoblingslås fra AL-KO\nMan kan også sikre campingvognens støtteben med et låsebeslag. Så kan støttebenene ikke hæves uden man først har låst beslaget op (eller – igen – brudt låsen op). Monteres der låsebeslag på alle fire støtteben, vil det være besværligt og tidskrævende at stjæle campingvognen.\nEndelig kan man sikre sin campingvogn med en hjullås. Denne monteres på campingvognens hjul og forhindrer dermed hjulet i at kunne dreje rundt. Simpelt, men effektivt.\nHvor meget skal man sikre sig?\nFælles for alle metoder til sikring af sin campingvogn er, at de ikke er helt billige, og sikringen kan også medføre en smule besvær i den daglige brug af campingvognen for en selv.\nSå hvor meget man skal sikre sig afhænger af ens magelighed, frygt for at miste sine værdier, skuffelsen ved at få ødelagt sin ferie og hvor meget man vil ofre på en sikring.\nHerunder er der en lille samling links, hvor du kan få yderligere oplysninger og priser.\nCamper Fritid (Koblingslåse, -kugler, hjullås, dørlåse, alarmer)\nJydekrog.dk (Hjullåse, koblingslåse m.m.)


Miljøet i fokus – derfor er det vigtigt - Deflink - Samling af nyheder i forskellige kategorier\nPosted by Deflink access_timemaj 20, 2017 mode_comment0\nHar du undret dig over, hvorfor vores politikere taler så meget om miljøet, så er du ikke den eneste. Særligt i de seneste ti år har snakken været heftig, og mange har haft svært ved at finde hoved og hale i emnet. Her får du en lille forklaring på, hvorfor der er så meget fokus på miljøet – og lidt om, hvad du selv kan gøre.\nHvert år øges fokus på miljøet og hvordan vi kan gøre en forskel for kloden og dens fremtid. For nogle år siden blussede debatten for alvor op herhjemme, da vi afholdt klimatopmøde i København. Men hvorfor er det egentlig så afgørende, at vi alle sammen har så stort et fokus på miljøet, spørger du måske dig selv. Svaret er både simpelt og komplekst.\nDet simple svar er, at vi skal passe på den planet, hvor alle de næste generationer skal vokse op og leve. Det er måske ikke helt forklaring nok, så her vil du få en lille gennemgang af, hvorfor politikerne fokuserer så voldsomt meget på vores miljø.\nHavene flyder over\nKigger man helt praktisk på problemstillingen, så har verdens befolkning hævet forbruget kolossalt hvert eneste årti. Det skyldes blandt andet industrialiseringen, nye teknologier og udvikling, som stort set hver gang leder i en retning mod større produktion – og dermed også et større forbrug. Det har haft konsekvenser for vores klode, som er i alvorlig fare – måske ikke lige nu, men i hvert fald ude i fremtiden. Det skyldes blandt andet, at der sker en global opvarmning. Opvarmningen kan ikke umiddelbart mærkes lokalt, og vi kan sagtens have koldere dage i Danmark, end vi havde før, men samlet set stiger temperaturerne på verdensplan kraftigt, og det kan få store konsekvenser.\nDet betyder nemlig, at isen smelter, og havene dermed flyder over. Dermed bliver flere og flere landområder truede, fordi de risikerer at ryge under havets overflade.\nDerfor er problemet ikke løst\nMen hvis problemet er så stort, og kloden er så truet, hvorfor er der så ikke fundet en løsning fra politikerne, som taler så meget om det? Det er et godt spørgsmål, og det har bestemt også være forsøgt i rigtig mange år – omkring 20 mere præcist. Der er dog flere grunde til, at det ikke er lykkedes endnu.\nFørst og fremmest er der interesser, som kæmper imod grønnere løsninger. Det gælder fx olieselskaber, som lever af, at der bliver solgt olie verden over, og de vil blive hårdt ramt, hvis der indføres mere grøn energi. Det er de i øvrigt allerede blevet, fordi mange lande har sat fokus på problemet.\nDer har ligeledes været store uenigheder mellem blandt andet USA og Kina, som ikke vil gå ind i en bindende aftale uden hinanden. Det skyldes, at USA og Kina kæmper om at være markedsleder på rigtig mange forskellige markeder, og det vil koste dem dyrt i en omstillingsperiode til grøn energi. De to lande har derfor i mange år sat hinanden lidt i skak, fordi de ikke har villet give sig over for hinanden.\nDe mange klimatopmøder uden reelle resultater har haft store konsekvenser for optimismen på området. For hvert år, hvor der ikke sker fremgang, ødelægges vores planet i højere grad, og mange spekulerer derfor over, om det snart er for sent. Meget tyder dog på, at der fortsat kan rettes op på mange ting endnu. Et af stederne, hvor der kan gøres en forskel, er i det private. Det er nemlig en god mulighed for at gøre sin egen lille forskel og påvirke andre.\nHvad kan man gøre som privat for miljøet?\nDer er mange måder, hvor man kan hjælpe miljøet godt på vej i det private. Det kan måske føles lidt ligegyldigt, fordi man selv er så lille en fisk i havet, men hvis alle forsøger at gøre en forskel, så hjælper det også noget i sidste ende.\nHvis du virkelig vil gøre en forskel derhjemme, er det oplagt at kigge på din belysning. Det kan nemlig have stor betydning både for din pengepung og dit forbrug og dermed miljøet. En af løsningerne, og den mest oplagte, er at skifte til LED-belysning. LED pærer fås i mange forskellige slags og størrelser, og de er blevet voldsomt populære i de senere år.\nLED-pærer holder op mod 15 gange så længe som normale pærer, og de bruger stort set ingen strøm. Det betyder, at du får et meget mindre forbrug, hvis du skifter dit lys ud til LED-pærer. Det betyder dog ikke, at du skal gå på kompromis med udseendet, for LED har en stor power, og du kan endda få mulighed for at dæmpe belysningen, som du ønsker det. LED-pærer er heller ikke kun miljøvenlige, de er også rigtig flotte, og du kan finde mange løsninger, som vil passe ind i din indretning.\nIft. pengepungen vil du selvfølgelig skulle investere i starten, men de penge vil blive tjent ind over tiden, fordi du stort set ikke bruger noget strøm eller skal skifte pærerne. LED er dermed et rigtig fornuftigt valg, hvis du vil skære ned og gøre en forskel.\nKlik ind på ShopLED for at blive klogere på nogle smarte løsninger.\nSkær ned for forbruget\nDer er også andre muligheder for at skære lidt ned i dit forbrug, hvis du allerede har skiftet til LED. Det kan fx være på madområdet, hvor der findes forskellige varer, som sviner mere på miljøet end andre. Kød er fx en stor synder, fordi køer skaber et stort CO2-udslip. Der er også mange eksempler på varer, som ikke medvirker til en stor forurening, fx brød, pasta og grøntsager.\nDu kan også kigge på dit generelle madforbrug og madspild. Det koster kloden rigtig mange ressourcer at producere mad, og hvis man så smider halvdelen ud, er det forurening lige ned i et sort hul.\nSluk for dine kontakter\nGør dig selv en tjeneste at slukke for de ting, du ikke bruger. Lad være med at lade tv’et stå tændt, hvis du er gået i haven, og gå en tur rundt i huset og sluk for de kontakter, du ikke bruger. Det er så let, og det gør en forskel i sidste ende.


Clarins Hydra-Essentiel SPF 15 er en 24 timers fugtighedscreme til ansigtet. Cremen med sin silkebløde konsistens beroliger, plejer og gennemfugter huden. Hyaluronsyre er med til at gennemfugte huden og katafray-ekstrakt binder og bevarer fugten i huden. Clarins Hydra-Essentiel har desuden en SPF 15, som beskytter mod solens skadelige stråler.\nGennemfugter og opfrisker huden\nTil en normal til tør hud\nAnvendes på en ren hud\nVarmen op i hænderne og påføres med lette tryk på ansigt og hals\nKan anvendes morgen og aften (det anbefales dog at anvende en natcreme eller en fugtighedscreme uden SPF om aften)


Bliv model – Minporno.com\nAlle kan blive pornomodel; det er kun et spørgsmål om i hvilket omfang du vil være det\n– Sagt ofte til kvinder, mænd og par, der var nysgerrige\nDin alder, størrelse, lyster, evner eller noget som helst andet du kan komme på er ingen hindring for, at du bliver pornomodel. Det eneste der kræves er lysten til at vise hele verden, hvor liderlig du kan være og at du finder en eller anden form for nydelse i, at mænd sidder “med battet i hånden” og nyder dine film og billeder.\nDer er ingen andre krav til dit udseende eller evner. Der er dog nogle krav til din indstilling til porno og til verden generelt.\nTag muligheden alvorligt!\nUanset om du er kvinde, fyr eller par så lad være med at skrive en ansøgning, hvis du ikke har gennemtænkt din lyst til at blive model. Erfaringen viser, at utroligt mange – især piger – skriver en ansøgning, men når en producent så kontakter dem tager de ikke telefonen eller besvarer ikke emails.\nDet er utroligt vigtigt, at du har tænkt alle dele af jobbet igennem og véd, at du vil medvirke i pornofilm fremover. Hvis du ikke er 100% sikker og der er den mindste tvivl, så lad være med at sende ansøgningen. Det er spild af tid, hvis du ikke er klar, når du sender ansøgningen.\nKvinder får alle mulighederne, mens fyre er en slags dildo. Par, der ikke vil have andre med i deres film, får knap så mange jobs som kvindelige modeller og fyre. Kvindelige modeller bliver betalt ca. det dobbelte af en fyr, og hvis der er tale om et par er det kun den kvindelige part, der modtager honorar; fyren arbejder helt gratis. Par, hvor begge kan arbejde hver for sig, modtager honorar som enkeltpersoner, også selvom de kun skal arbejde med hinanden – par, hvor den ene part kan arbejde alene, men den anden kun med sin partner, får “par-honorar” (kun den kvindelige model), hvis de arbejder sammen, men den part, der kan arbejde med andre modeller, får almindelig honorar, såfremt vedkommende ikke arbejder med sin partner.


ARKIV.dk fylder 5 år, læs pressemeddelelsen her. - Gredstedbroegnen\nARKIV.dk fylder 5 år, læs pressemeddelelsen her.\nDen 20. februar 2020 var det præcist 5 år siden, at arkiv.dk gik i luften, og en sand kulturskat af billeder, dagbøger, breve og meget mere blev tilgængelig online. Jernved Gredstedbro lokalarkiv bidrager sammen med over 600 andre lokal- og stadsarkiver til at gøre kilderne til Danmarkshistorien tilgængelig for alle, og arkiv.dk er utrolig populær, siger arkivleder Ole Steinmeier. Siden præsentationen i 2015 har der været over 12,9 mio. besøg på siden, og knap 128 mio. sidevisninger.\nI vores arkiv har det bl.a. medført en henvendelse fra en britisk statsborger og kunstner, som har levet den største del af sit liv i Afrika. Han blev født i Haderslev, men hans far var søn af en tidligere præst i Jernved. Heldigvis har vi en del arkivalier om den pågældende bedstefar, så vi kunne derfor hjælpe med at kaste lys over en del af anetavlen for den pågældende.\nOle Steinmeier, arkivleder, Jernved Gredstedbro Lokalarkiv, mail-adresse: jernark@bbsyd.dk, tlf.nummer: 24 62 27 25


Praktiske øvelser til grundforløbet – Cut Magazine\non 27. maj 2020 in Hands on\nAf mediefagslærerne på Roskilde Katedralskole\nPå Roskilde Katedralskole består grundforløbet af 10 lektioner á 90 minutter. Undervisningen i grundforløbet er en introduktion til filmsproglige og dramaturgiske virkemidler og er opbygget ud fra et princip om, at alle lektioner er halvt teoretiske og halvt praktiske.\nEleverne læser hjemmefra i et elektronisk kompendium (Meebook.com), hvor hver lektion er bundet op på et kapitel. Således er der følgende 10 kapitler:\nVelkommen til mediefag\nBeskæringer og perspektiver\nMise-en-scène og kamerabevægelser\nIntroduktion til dramaturgi\nIntroduktion til genrebegrebet\nKapitel 2-8 består i høj grad af lidt tekst, og flere eksempler til at understøtte og vise teksten:\nFordi eleverne læser og ser eksempler hjemmefra, så er der bedre tid i undervisningen til praktiske øvelser. På Roskilde Katedralskole har mediefag 20 iPads, som vi bruger til de praktiske øvelser, og de kan nemt tilsluttes projektoren og med det samme vise de film, som eleverne filmer og klipper.\nDenne artikel vil herfra gengive praktiske øvelser, som egner sig til grundforløbet, hvor faget introduceres. Skulle du have lyst til at se Meebook’en, så kommenter i feltet under artiklen.\nØvelse til beskæringer og perspektiver\nI skal i små grupper filmatisere en lille tildelt historie. I jeres film skal alle beskæringer og perspektiver indgå – de er som følger:\nOpgaven løses godt, hvis en beskæring eller perspektiv anvendes, når det giver mening at anvende det.\nGrupperne og historierne er således:\nGruppe á tre elever X er på vej hjem fra skole, men opdager pludselig, at X har glemt en bog i kantinen. Heldigvis er den, hvor X glemte den.\nGruppe á tre elever X bliver pludselig utroligt tørstig, men X’s vandflaske er tom. Heldigvis finder X vand i vandhanen.\nGruppe á tre elever X skal til at cykle hjem fra skole, men kan ikke finde X’s cykelnøgle. X går i panik, og efter at have ledt hele tasken igennem finder X den i sin bukselomme.\nGruppe á tre elever X skal have dansk i lokale 21, men X kan ikke finde det. X leder på skolens mange gange, men må til sidst give op.\nGruppe á tre elever X skal aflevere en engelskaflevering, men X’s computer er løbet tør for strøm. Heldigvis finder X papir og blyant.\nGruppe á tre elever X skal have dansk i lokale 19, men X kan ikke finde det. X leder på skolens mange gange, men må til sidst give op.\nØvelse til klippeteknikker\nI fællesskab ser læreren og klassen Youtube-videoen ”Film en simpel samtale”. Herefter skal eleverne øve, hvordan man planlægger og filmer en samtalescene, og får derfor følgende opgave i en gruppe:\nI skal først planlægge alle indstillinger i samtalen. Hvem har hvilke roller, og hvem er ansvarlige for at filme?\nI skal desuden sørge for, at scenen indeholder:\nEt establishing-shot (total eller supertotal)\nMindst 2 over-the-shoulder\nMindst 1 to-skud\nMindst 3 beskæringer i halvnær\nMindst 2 beskæringer i nær (reactionshot)\nOverholde 180-graders reglen\nDet er tilladt at bruge andre virkemidler, fx perspektiver.\nNår I har planlagt samtalen grundigt, filmer I den med iPaden og redigerer den i iMovie-appen.\nØvelse til billedkomposition\nFind noget, I alle i gruppen har til fælles (en interesse, en yndlingsgenre, en rolle, en følelse, en evne – I bestemmer selv)\nFilm derefter en præsentation af gruppen, der har denne ’fællesmængde’ som tema eller omdrejningspunkt.\nAlle i gruppen skal optage\nHusk tid til redigering på iPad.\nGrupper og benspænd:\nGruppe á fire elever Brug min. to af fire elementer i FEMO-princippet ind i alle indstillinger i hele filmen.\nGruppe á fire elever Brug det gyldne snit, og tænk over, hvordan I bedst får placeret gruppens medlemmer heri, men også hvordan I vælger de bedste beskæringer.\nGruppe á fire elever Brug min. to af fire elementer i FEMO-princippet ind i alle indstillinger.\nGruppe á fire elever Tænk i kvadrantsystemet (findes med danske tekster). I skal være kreative med hensyn til kvadraterne, men I skal dog arbejde med top og bund, højre og venstre og de fire kvadrater.\nØvelse til kamerabevægelser\nEleverne sættes sammen i grupper om en iPad.\nGrupperne trækker tre sedler fra hver sin bunke (så de ikke trækker de samme i en gruppe).\nEleverne får nu 45 minutter til:\nAt filme deres bud optagelser, hvor netop de udtrukne kamerabevægelser vil være oplagte at anvende.\nEfter hver optagelse filmer elever en fra gruppen, som forklarer, hvad kamerabevægelsen er, og hvilken effekt den skaber i netop deres optagelse. Dvs. 1) optagelse af kamerabevægelse –> forklaring, 2) optagelse af kamerabevægelse –> forklaring, 3) optagelse af kamerabevægelse –> forklaring.\nHusk tid til redigering.\ngrundforløb Grundforløbet praksis praktiske øvelser